text:
Último artíkulo relashoná ku storia di spiritu òf eksperensia straño pa 2020. Si tin un òf mas persona ku ke konta nan eksperensia por hasié libramente i 2021 ku Dios ke nos ta kontinuá den temporada di kuaresma, publikando e storianan.
Un kombersashon ku Papi Cicilia, persona bon konosí den komunidat.
Papi a konta tokante algun kos ku el a pasa den i loke otronan a yega di kont’é.“ Kada hende ta bisé na nan manera, esta ku a mira spiritu,kos malu òf a sinti algu straño.
Ami a eksperensia na diferente okashon e fenómeno konosí na Boneiru, esta e lus ku nan ta yama saltá. E lus ta bon konosí na Boneiru. Hopi a yega di mir’é, na diferente área e ta paresé entre otro, na Bolivia,Wekuwa,Playa Frans,Rincon lagun i tambe den bisindario di saliña. Ekspertonan ku no ta kere den e kos, a hasi algun investigashon,i a bisa ku den e área rondó di Boneiru tin hopi ‘magnetis velt’ i p’esei ta mira e lus, sinembargo no ta nada straño e ta, simplemente reflekshon di lus ku solo ku tera etcetera. Esei ta loke nos ta mira. Nan ta bisa asina, pasobra nunka nan a mir’é.
Mi mes a mira e lus, esta saltá na diferente okashon, ami so i huntu ku mas hende.
Un biaha riba seri montaña promé ku a traha kaminda aya riba, mi a mira e lus, tambe un biaha ami i Jan ‘Janchi’ Crestian di WEB, nos a bai piska den Boliva i nos a mira e lus, i el a bisa ta un outo ta yegando serka nos, kasi sigur tin mas hende ta bin pa piska. E siguiente dia nos a bai piska i bolbe mira e lus, i e ora ei mi a bisa Janchi ku e lus ei ta loke nan ta yama saltá. E no ta un outo pasobra e kaminda ta yen di bògt i e lus ta kore stret. E lus ta otro for di lus di outo, e ta manera un bala di lus i no ta tira klaridat. Ami personalmente no tin miedu di dje, e ta algun benigno i no maligno,”Papi a konta. Papi a kontami diferente otro eksperensia mas entre otro di e konosido “Lagaru” visibel na diferente parti di Boneiru. 2021 ku Dios ke mi lo kompartí nan ku boso. Pa awor te aki.


c: text/html

text:
Den tempu di tantu impulsividat i indesisishon, ta bentahoso rekòrdá e poema di Cecilia Meirels, parse un balèt di palabra, dirigí ku sabor dushi na e públiko infantil.
Pero, e ta mishi ku adulto manera flechanan, pasó ken di ku ta mucha so ke dos kos pareu?
Ah! Un reflekshon un tiki haltu, esaki ke men ku, nos realidat no ta pèrmití nos biba den dos mundu, dos señor, dos amor…
Nos mester skohe.
Pero, skohe ta nifiká pèrdè.
Skohe ta nifiká mester sakrifiká un pa por tin e otro.
Skohe ta nifiká laga duda bai.
Paso bida ta sea esaki òf e otro.
Pa kiko bo ta skohe awe?
Òf mihó, ken bo ta skohe awe?
Pues, solamente 1 por ta señor di nos bida.

robotstxt: allowed

filter: keep


text:
Ichelle Oduber-Simon ta invitabo pa hunto repasa e noticianan mas importante di e dia di awe.
Entretanto nos sa unda e tres amigonan di Pau Martijn ta deteni na Venezuela, mientras ainda no tin informacion riba Pau mes….saludos, ami ta Ichelle Oduber-Simon, compaña mi pa hunto nos repasa e noticianan mas importante di e dia di awe
E tres amigonan di Pau, esta e hombernan Stamper, Vos y Laveist ta deteni na Castilletes, unda nan a yega cu e boto Rosalia y a baha subi tera. Un campesino a duna nan di come y bebe, pero Guardia Nacional a presenta y a cera nan, acusa di a drenta Venezuela di froma ilegal.
Wendy’s y Garage Cordia Aruba a anuncia ayera nan campaña dedica na nan fiel clientenan. Lo rifa un auto, Toyota Agya 2021. Pa participa mester cumpra mas posibel na Wendy’s.
Fiscal a aclarea awe cu su decision pa laga e Pedofiel Mericano bay liber, despues di paga un boet, ta cuadra cu e maneho di Ministerio Publico.
Polis a para un pick-up ayera cu tabata tira sushi na Boroncana, na Noord. A hib’e bek unda el a tira sushi y pone piki tur bek…como debe ser!


text:
Kralendijk- Fundashon Mariadal, den koperashon ku Delfin’s Resort a kuminsá ku un hotèl di kuido. Awe e promé wéspetnan di kuido ta okupá e promé dos kambernan.
Den e hotèl di kuido ta akomodá pashènt – Delfins ta preferá papia di wéspet di kuido – ku no nesesariamente mester keda hospitalisá. E hotèl di kuido enfátikamente no ta enfoká riba pashènt di Covid. Aktualmente e krísis di Covid ta pone hopi preshon riba hòspital di manera ku tin ora mester posponé tratamentu ku no ta di emergensia. E hotèl di kuido ta aliviá un parti di e preshon ei. Aparte di pashènt di Boneiru, esei por ta pashènt di Saba i Sint Eustatius tambe ku tin mester di kuido di salú inmediato. Dòkternan di Fundashon Mariadal ta wak kua ta e pashèntnan i/òf habitantenan di Kas di Kuido ku por haña akomodashon den e hotèl di kuido. Personal di kuido normal di Mariadal ta kuida tambe e wéspetnan di kuido den e hotèl di kuido.
Ekipá
E studionan ku Delfins ta pone disponibel ta keda na e piso abou i ta ekipá ku tur fasilidat, manera frishidèr, microwave, televishon, wifi, èrko i telefon. Pa e adaptashon nesesario pa bira un kamber di kuido den hotèl por ekipá e studionan ku aparatura di oksígeno i otro aparatura médiko. E wéspetnan di kuido ta disponé di un boton pa yama enfermera(o). Banda di esakinan hòspital ta hasi uso di algun studio pa fasilidatnan di sosten. Por amplia e kantidat di studio pa wéspet di kuido te maksimalmente 12 kamber di hotèl.
Turismo médiko
Mariadal i Delfins pa algun tempu kaba tin kontakto ku otro tokante un hotèl di kuido. Ámbos partido ta interesá den turismo médiko. Hende ku limitashon tambe tin gana di por bai ku vakansi. Por ehèmpel pashènt di diálisis, hende ku un limitashon físiko òf hende ku ta hasi uso di ròlstul. Ora ku e krísis di Covid ta tras di lomba, nos ta evaluá kon nos por hasi esaki posibel, segun Delfins i Mariadal.


text:
Churandy Martina ta bolbe pasa pa final olímpiko na Rio.
Ku un tempu di 20:10 Churandy Martina (foto ANP) ta klasifiká atrobe pa un final olímpiko riba 200m. Den un final pèrtá ku kontra Justin Gatlin di Merka Churandy a logra krusa liña promé pa sigurá su lugá den e gran final. Esaki no ta promé bia ku Churandy ta den un final olímpiko. Tantu na Peking (2008) komo na London (2012), Churandy a logra su puesto den final. Na Peking, Churandy a logra drenta despues di e temibel Usain Bolt, pero a keda deskualifiká ora ku ela trapa riba riba liña i no por a bisti e medaya di plata. Durante e resiente kampeonato oropeo tambe Churandy a trapa riba liña. Pa e motibu ei e no por a keda koroná komo kampeon oropeo. Churandy lo topa ku Usain den e gran final ku lo tuma lugá djaweps anochi 9:30pm (ora di Kòrsou) na Rio de Janeiro.
Churandy ta kore djaweps anochi den final huntu ku : Usain Bolt (Jamaica) Andre de Grasse (Canada) LaShawn Merritt (Merka) Christophe Lemaitre (Fransia) Alonso Edward (Panama) Adam Gemili (Inglatera) Ramil Guliyev (Turkia)


text:
ARUBA- Veterinaire Dienst ta recorda tur persona cu kier sacrifica un cabrito, carne of porko pa consumo mester haci esaki na Abattoir. Matamento di bestia na cas ta ilegal y por tin su riesgo pa cu salud di hende. Tur hende cu kier haci uso di servicio di Abattoir pa sacrifica un bestia durante luna di November y December 2022 por haci esaki for di Dialuna te cu Diahuebs, parti mainta cuminsando for di dialuna 14 di november te cu dialuna 19 di december 2022.
E proceso pa sacrifica animal na Abattoir ta tumando lugar abase di cita, doño cu ta desea di sacrifica un of mas animal pa come mester percura pa yama Veterinaire Dienst di antemano pa confirma cu e kier haci uso di e servicio di Abattoir. Esaki ta nesesario pa por coordina e matansa na un manera mas structura, cumpliendo cu reglanan di hygiena y prevencion di transmision di virusnan contagioso. Pa haci un cita por tuma contacto cu Veterinaire Dienst na telefoon 5224310 of 5224320 of pasa personalmente na Veterinaire Dienst Barcadera 1pa traha un cita.
Na doñonan di animal ta pidi encarecidamente pa trece nan animalnan dentro di e orario di cita stipula. Es cu no bin na e orario stipula mester traha un cita di nobo. Sin un cita ningun cliente lo no wordo atendi. Tene na cuenta cu e ultimo dia pa mata bestia ta Dialuna dia 19 di December 2022 cu un capacidad limita, pues no warda te ultimo ora pero traha bo cita na tempo.
Ban coopera hunto pa asina e proceso na Abattoir por cana na un manera planifica y trankilo pa asina nos tur por pasa un bon fin di anja.
Pa mas informacion like nos Facebook page Directie Volksgezondheid DVG Aruba, Follow nos riba Instagram directie_volksgezondheid_aruba, subi nos website www.dvg.aw, yama nos na 5224200 of mail nos na servicio@dvg.aw


text:
Hasi bo eskoho korekto
Hopi bia bo ta tende hende, asta nutrishonistanan, bisa ku e kos di mas importante ta, pa bo skucha bo kurpa. Den e artíkulo aki mi ta bai bisa bo ku ta mas mihó pa hende uza nan sentido komun. Naturalmente bo mester sa ki ora bo tin hamber òf set, pero ora e ta bai tokante di kiko kome mayoria hende no ta skucha nan kurpa. Esaki ta bai kontra konseho di hopi eksperto den kuminda i asta lidernan spiritual. Pero mi ta invitá bo pa lesa e artíkulo aki i disidí pa bo mes.
Mi ta tende hopi bia ku hende por baha man na kome karni, pero no por stòp di kome keshi, pasobra ‘e kurpa ta pidi pa keshi. E deseo aki ta nifiká ku nan kurpa tin mester di keshi? Sientífikonan manera Dòkter Neil D. Barnard ta bisa ku keshi ta adiktivo komo ku e ta kontené ‘caseïne’ (òf ‘casomorfine’). Ora bo Google esaki, bo no ta haña hopi artíkulo sientífiko tokante esaki, pero mas bien opinion. Tambe mester tene na kuenta e influensia grandi ku e industria di produktonan di lechi tin i ku e ta difísil pa konsumidónan tuma e desishon korekto.
REAKSHON
Tin un otro motibu mas dikon hende su kurpa ta pidi pa keshi. For di estudionan a sali ku ekseso di konsumo di kuminda ku hopi vèt ta sòru pa un reakshon ‘neuroadaptivo’ ku ta similar na adikshon. Ku otro palabra: ora bo kome vèt regular, e ta bira adiktivo. Pues bo mester skucha na bo kurpa ora ku e ta pidi bo keshi? Ami ta bisa: uza bo sintí. Ku keshi no ta saludabel, debí na e kantidat di vèt saturá, salu, hormona i kolesteròl ku e ta kontené, ta hopi kla.
DESAYUNO?
Ora bo no a kome bon òf ora bo salta bo desayuno… kiko bo ta haña gana di kome mèrdia? Ora bo no kome bon mèrdia, anochi bo ta haña gana di kome… broccoli.. salada? Nò, naturalmente ku nò. Bo ke un hamburger, batata hasá, chukulati, buskuchi, etcetera. Bo ke algu vèt, ku hopi kaloria aden. Kurpa di hende ta trahá pa sobrebibí eskases. E kurpa ta detektá e diferensia entre 10 tipo di kaloria den un kuminda. E ta skohe un produkto ku mas kaloria (pues energia) riba e otronan i ta manda un señal positivo na bo seleber. Ta p’esei for di dies mil aña pasá hende tabata skohe pa kome e apel mas hechu ku tin 10 kaloria mas tantu. Bo por imaginá bo, ora ku bo no a kome bon durante di dia, ki señal mega-positivo bo sesu ta haña ora bo kome un bon batata hasá? Paso bo a kome muchu tiki, bo ta pensa ku bo kurpa tin falta di kuminda i ku un batata hasá ta e mihó kuminda pa bo kome pa yena bo i esaki ta kontené mas energia. Skucha na bo kurpa ora ta trata di vèt, suku òf karni? Pensa promé si bo a kome bon i sufisiente awe.
EMOSHON
Bo seleber ta konsistí di diferente parti i diferente funshon. Entre otro bo tin un ‘amygdala’ i un ‘thalamus’. Esaki nan tambe ta konektá ku otro. Hopi simpel bisá, e dos partinan aki den bo selebre ta konektá na otro pa medio di un eksperensia i emoshon. P’esei ora mi kome pepernoot mi no ta pensa solamente riba San Nikolas, pero mi ta eksperensiá un sierto emoshon tambe.
Un bes un tèst a ser hasí ku muchanan, ku nan ta haña fruta i bèrdura komo rekompensa na lugá di mangel. Na un sierto momento nan tabata asina kondishoná ku nan ker a haña fruta òf bèrdura komo rekompensa. Mi a hasi e eksperimento aki ku mi yu hòmber di 4 aña, ku awor semper ke un baki di rasenchi komo rekompensa. Naturalmente ku esaki no ta e stèndert. Kiko abo ke haña komo rekompensa? Bolo, mangel, eiskrim i dikon? Paso ora bo sinti e sabornan ei, nan ta trese emoshonnan kontentu? Asina bo a wòrdu kondishoná.
Ora bo hole òf purba BBQ, podisé bo ta pensa riba salimentu, trùk di pan, hasi BBQ na laman òf den bo kurá, fakansi, kampamentu, i hopi mas. E siguiente bia ku bo kurpa ta pidi pa un eiskrim, pensa un ratu ku bo mente. Bo kurpa tin mester di suku, lechi i koló artifisial, òf bo ta sinti bu bon dor ku bo ta konektá e smak di e eiskrim ku algu bon ku a yega di pasa ku bo òf un sintimentu dushi?
KONKLUSHON
Komementu por laga bo sinti bon. Sigur ora bo dieta ta for di balansa, bo por deseá sierto kuminda ku no ta masha bon pa bo. Preferiblemente uza bo sentido komun. Kiko bo ta kome ora bo ta malu? Karni, manteka, keshi i chukulati? Òf fruta i bèrdura? Un sòpi di berdura òf un T-bone steak?
Kiko ta mas saludabel? Batata hasá òf batata herebé?
Kiko ta mas saludabel? Limonada òf awa?
Kiko ta mas saludabel? Dos apelsina primí sin e kuminda di e fruta òf dos apelsina hinter?
Kiko ta mas saludabel? Un man di mangel òf un man di dadel?
Un bifstùk òf un tayo di sòpi di bonchi pretu?
Kiko ta e mihó desayuno: Un webu hasá ku spèki i keshi? Òf un tayó di papa ku lechi di amandel, bakoba, apel, blubèri i kané? Bo sentido komun sa e kontesta sin ku bo mester a studia p’e.
Si bo sa kiko ta saludabel pa kome, pero bo no ta logra pa kome salú, papia ku un ‘coach’. E por ta sintá na e preshon sosial di pafó, falta di konfiansa propio i kurashi, falta di perseveransia òf disiplina, etc.
Eelco Baak ta un Life Coach sertifiká i a spesialisá den asistí personanan ku ke haña nan propósito di bida i pone esaki den práktika. Esaki no ta funshoná ku un sistema di bida insaludabel, pues salú semper ta un tópiko den e trayekto di ‘coaching’. Eelco a studia Whole Food Plant-Based Nutrition na Cornell University.
Eelco Baak Life Coaching
www.eelcobaaklifecoaching.com
eelco@eelcobaaklifecoaching.com
3,466 Bia mirá, 2 Bia mirá awe


text:
Ciudadanonan tabata filma na menos di 5 meter y ningun polis mericano no a hala nan!
Un caso hopi tristo a sosode na Minneapolis unda polisnan a choca un detenido mata cu un “kneehold”, na famianan di e fayecido ta bay nos mas sincero palabranan di condolencia. Remarkable aki ta cu e acto aki a ser filma cu celularnan di ciudadanonan comun riba caya den un distancia di no menos di 5 meter y na ningun momento e polisnan a tribi di pusha, hala, grita nan pa stop ni a bay mandanan para 200 meter leu manera cierto polisnan di Aruba si ta haci cu prensa y ciudadanonan comun cu riba nan tereno dilanti nan cas hasta ta ranca celular di mama cu ta preocupa y a filma e abuso cu nan a haci cu su yiu batiendo e formalmente.
PAKIKO PRENSA DI ARUBA NO MAG HACI SU TRABAO, Y CIERTO POLISNAN TA ABUSA?
Nota di redaccion: esaki ta opinion di un remitente, opinionnan expresa den e remetido aki no necesariamente ta opinion di e redaccion di awe24.com!


text:
Diamars mainta net prome cu merdia un UTV cu dos number riba dje a accidenta. Probablemente e vehiculo a bin pa drecha na Jossy Motors y algo a bay robes. E tabata tin number AG-3 cu ta di compania di auto y tambe V-5921 cu ta di e compania di huur.
Kico a bay robes no ta conoci pero e vehiculo a bay dal basta fuerte contra e muraya di e cas pariba di Jossy Motors. Tuberia di awa a kibra y a activa WEB mesora pa bin drecha e situacion di tubo kibra. No tabata tin hende herida pero si daño material cu ta core den algun mil florin.


text:
Riba 7 febrüari 1951, 70 aña pasá, Gobernadó Leonard Peters den un reunion èkstraordinario di Staten a bisa:”Een nieuw tijdperk is thans voor de Nederlandse Antillen ingegaan [waarbij] de volle verantwoordelijkheid voor het inwendig bestuur naar U leden van de Staten wordt verplaatst. Van zijn eerste daden af [..] is straks de Regeringsraad van de Nederlandse Antillen aan U verantwoording schuldig”.
Ku esaki nos outonomia interno a bira un hecho. Ku esaki tambe a hasi posibel pa tene e promé elekshon pa Konseho Insular ku a tuma lugá riba 4 yüni 1951. Promé ku esei, riba 14 mart 1951, Eilandenregeling Nederlandse Antillen (ERNA) ta drenta na vigor pa regla desentralisashon di Antia Hulandes i repartí tareanan di gobernashon sentral (Regeringsraad) i gobernashon insular.
Ta un lástima ku hendenan ta keda ripití ku outonomia a keda introdusí na momentu ku Staüt a drenta na vigor riba 29 desèmber 1954. Statüt ta regla relashonnan den Reino, pero a bin después di Interimregeling.
Interimregeling (IR) tambe a trese un kambio grandi den balansa di poder entre di e islanan. Promé ku IR e repartishon/konstelashon di Staten di Antia Hulandes tabata 8 pa Kòrsou, 8 pa Aruba 2 pa Boneiru, 1 pa Saba, 1 pa Statia i 1 pa St Maarten. Ku introdukshon di IR e repartishon/konstelashon a bira: 12 pa Kòrsou, 8 pa Aruba, 1 pa Boneiru i 1 pa Islanan Ariba.
IR ku por sierto tabata e nòmber nobo pa nos konstitushon, a introdusí pa promé biaha un poder ehekutivo ku responsabilidat ministerial, esta Regeringsraad. Mr. dr. Moises Frumencio da Costa Gomez (Dòktor) tabata e promé Presidente di Regeringsraad, ku otro palabra e promé Minister Presidènt di nos pais. Promé ku Regeringsraad nos a konosé di 1949-1951 un total di 4 Colleges van Algemeen Bestuur.
Dòktor komo representante di Curaçaosche Roomsch Katholieke Partij i alabes representante di Gebiedsdeel Curaçao na Ulanda despues di guera, tabata instumental pa yega na IR.
Willemstad, Kòrsou
Historia di Nos Emansipashon Polítiko, Rosaria, A.D, 2007; Foto: Archivo Nashonal


text: ORANJESTAD – Dia 11 di maart ultimo a conmemora 25 aniversario di servicio pa Pais Aruba di sra Rita Werleman. Minister Xiomara Maduro a gradici sra. Rita Werleman pa su dedicacion y servicio na Pais Aruba y a entrega na su persona un aprecio. Tabata un rato ameno den compania di Rita su ruman y Director di Departamento di Finansa cu tambe a hiba palabra pa gradici Rita pa su trabou na beneficio di comunidad. Sra. Rita Werleman a splica riba su experencia y trayectoria como funcionario publico. Masha pabien!


text:
- Ariën Rasmijn
Time's up!
Diabierna ultimo CAft a tene su conferencia di prensa rutinario despues di a reuni cu gobierno di Aruba. E conferencianan aki ta tuma lugar na momentonan fiho den traspaso di e calender, pasobra exactamente un aña prome ami a atende mi ultimo conferencia di prensa di CAft na e ballroom di e hotel bashi banda di aeropuerto. E mensahe cu CAft a duna diabierna tin un similaridad grandi cu esun di exactamente un aña pasa: Aruba ta recuperando fuertemente danki na turismo y mester tuma bentaha di esey pa yega na un surplus den e presupuesto e aña siguiente. Pero e aña siguiente a yega te na mitar caminda atrobe y e situacion presupuestario a keda mescos. Mi por imagina con chambon Gradus lo mester sinti su mes despues di tanto advertencia sin resultado. Y pa mi ta hopi franco, si ami tabata sinta den su stul, djis pa e motibo ey caba lo mi a manda un bindend advies pa Rijksministerraad pa pone aanwijzing dia bieuw caba. Aña nobo lo a habri cu e zonido onverbiddelijk di alerta di whatsapp di Tanchi, Xio cu Nilo. “Time’s up!” Pero no. Y ata nos akinan atrobe, cu mas tempo gasta, nada haci y un paar di paso mas serca di un abismo financiero cu kizas nos gobernantenan y e amistadnan cu nan ta mantene y cu ta mantene nan no lo experiencia, pero e generacionnan cu lo bin y cu no tin e privilegio di ta serka di e poder, lo mester siña biba cune practicamente pa semper.
Aruba como pais hoben y cu hopi debe for di comienso caba no a echt logra haci hopi pa bay dilanti durante e ultimo casi 37 aña di nos Status Aparte. Si, nos a yuda establece un industria hotelero cu ta un di e mihornan na mundo. Nos a logra establece y mantene un sistema di cuido universal cu mayoria di otro paisnan no tin. Pero ban ta hopi honesto cu otro, nos por a haci mas. No cu e intencionnan no tabata eynan, al contrario. Riba papel semper nos tabata un paraiso. Aruba ta pesta cu instancia cu tey pa percura pa e vangnet social, economia, siguridad, infrastructura y calidad di bida di e habitantenan di nos pida baranca ta opera na un manera optimal. Pero cada un di nos sa cu den tur e añanan cu a pasa niun di e instancianan aki - cu excepcion di ATA, Setar, Censo y Kadaster- a yega di opera na un manera aceptabel y consistente. Pa gran parti pa falta di fondo (e otro parti mi ta menciona un djis). Awo si tur esey tabata sub-optimal caba, imaginabo con malo e lo bay ta dia nos ni por paga nos debenan mas. Hopi, si no ta tur loke nos tabata practicamente ‘take for granted’, te hasta bati riba pecho anto bisa cu ta ‘nos derecho’, lo disparse manera un puya den biento. Paga eigen bijdrage pa cuido lo ta djis un aspecto kens y chikito di e miseria total cu un mayoria grandi di pueblo lo bay pasa aden. Esnan serka di whatever poder cu a resta lo por biba ainda pero di baina lo bay tin un clase media y un cantidad creciente di hende lo bay lucha tur dia pa por keda net riba e amoedegrens mientras cu e cantidad di esnan abou lo sigui aumenta y zink pa nivelnan mas abou ainda cu tur e consecuencianan di esey siguiendo su tras. Bo ta kehando awo di aumento di crimen, falta di perspectiva, falta di ayudo pa salud mental, problemanan den cuido, ayudo social, cayanan cu ta pesta cu buraco ora awa cay y coriente cu ta cay ’style di Venezuela’ cada rato? Warda numa. Mi ta garantisabo cu bo no a wak nada ainda.
Tur esaki ta ilustra e importancia di purba haya un grip pa caba riba nos finanzas publico. Tur cos, incluyendo progreso di sector priva, ta depende di esey. Si bo no kier pa e gap entre rico y pober bira mas grandi den un pais na unda practicamente casi niun hende - ni e elite cu ta purbando asina duro pa mantene nan status quo - por sobrevivi, corda progresa economicamente, bo tin cu tuma pasonan drastico aworaki. Ban corta gasto. Corta den e topinkomens den aparato gubernamental. Directornan, CEO’s y hoofden van dienst por bisa cuanto cu nan kier cu nan ta wordo paga marktconform y cu talentonan lo no tin interes pa bin traha si baha e salario, pero ban ta franco akinan. E hecho cu profesionalnan Arubiano studia (y cu kier bin bek y lanta nan yiunan unda nan mes a wordo lanta) no ta bin bek tin hopi menos di haber cu salario y hopi mas cu e cultura di nepotismo, politica y shisheria cu den hopi caso e mesun hefenan aki a y ta mantene. Pa e motibo ey caba lo mester corta nan salario. Y si bo wak hopi di e CEO’s, directornan y hoofden van dienst aki mes, bo ta echt kere cu tin otro caminda somewhere den e mundo aki cu lo ta interesa den nan - corda den paga nan e salario cu Land ta duna nan awo - si nan kita pa buska trabou otro caminda? Hopi di nan mes, pa hopi tempo caba, no ta marktconform….si acaso nan ever tabata...
A yega ora dia bieuw tambe pa corta vet den ambtenarij. Cuminsando cu gobernantenan, pero na final tambe mandando contractant y finalmente trahadornan den sector publico cas. Mester analisa tur e funcionnan y tuma decisionnan cu sin duda lo bay haci hopi dolor. Corda cu den hopi caso no un pero diferente hogar ta depende di entrada di ambtenaar. Akinan ta unda sector priva lo mester tin cu cay aden tambe y e discusion riba tur esaki lo bay ta uno dificil y cu hopi emocion. Pero e mester tuma lugar. Nos a lanta tanto departamento pa por opera independientemente como pais. E ironia cu a bira mas y mas bisto cada tanto tempo ta cu e placa cu por a bay na mehora operacion y servicio di tur e instancianan aki a bay na gasto di personal. Pesey casi tur e servicionan aki nunca tabata optimal. E idealismo di tin e departamentonan y fundacionnan necesario pa draai nos pais sin niun ayudo di afo a bira e oportunismo y corupcion di focus riba cuanto campañador y yiu di financiador of familiar nos por hinca eyden pa sigura nos mes di voto. No a worry mes riba con e instancianan aki di berdad por yuda hende, pero ta pronk cu nan si cada tanto tempo. Ta di compronde cu niun hende kier corta. Den un comunidad chikito manera Aruba tur interes, coneccion y amistad ta touch y schuur contra otro y niun hende kier gara e machete sin pensa riba ken nan lo topa riba caya e dia despues. “Ay, laga Hulanda tuma over numa. Laga nan hacie.” Bo ta sigur? Bo ta kere e lo haci menos dolor si un otro hacie? Of djis bo kier rabia riba e macamba, pero sigui fiesta y ta bon cu esnan cu ta e autornan berdadero di e dolor? Corda si cu asina - mescos cu hopi di nos awo ta prefera di keda keto riba henter e asunto di Gario - nunca nos lo siña. Pa por crese, bo tin cu sufri. Y bo tin cu asumi bo responsabilidad en bes di pase pa Hulanda of e proximo gobierno di turno. Stop di rek tempo y tuma accion. Para pa bo cos awe, pasobra no tin mayan.


text:
Ukrania
Ukrania ta un pais na Ost Oropa. E tin un area di 603,628 km2 ku ta hasie mesun grandi ku Fransia anto un tiki mas grandi ku e estado merikano di Teksas. Aunke un par ta bisa ku Ukrania ta e pais mas grandi di Oropa esaki no ta supporta pafo di e pais. Ukrania ta grens ku e Federashon ruso na parti ost i nort-ost, Belarus na parti ost, Polonia, Slovakia anto Hungria na parti west, Romania anto Moldavia na parti suit-ost, anto e Laman Pretu anto e Laman di Avoz na parti sur-ost respectivamente. Kapital di Ukrania ta Kiev.


text:
Sektor di Infrastruktura i Planifikashon Urbano
Servisio pa Atministrashon i Maneho di Tereno Públiko
Domeinbeheer ta responsabel pa kompra i benta di tereno i konstrukshonnan. Domeinbeheer ta responsabel tambe pa, na un manera optimal, asigná i manehá terenonan públiko, awanan teritorial i bienesnan inmóbil di gobièrnu di Kòrsou.
Domeinbeheer ta duna terenonan públiko na suidadanonan òf kompanianan pa nan por traha kas, pa metanan komersial i industrial, pa metanan turístiko i agrario. Pa hasi esaki, Domeinbeheer, na nòmber di Gobièrnu di Kòrsou, ta kobra erfpagt of hür. Banda di tur esaki, Domeinbeheer ta kontrolá tambe okupashon ilegal di terenonan di gobièrnu i ta aktua si ta nesesario kontra di esaki.
Servisio pa Obra Públiko
Servisio pa Obra Públiko ta sòru pa mantenshon i konstrukshon nobo di infrastruktura físiko (riba tera i bou di tera), fasilidatnan públiko, espasionan públiko i áreanan ‘bèrdè’.
OW ta, den poko palabra, e organisashon di konstrukshon i ingenieria sivil di Kòrsou. E organisashon aki ta responsabel tambe pa atministrashon di e mapa topografiko di Kòrsou, kùrmentu di instalashonnan di koriente, i tambe kùrmentu di ketelnan di stom.
Servisio pa Planifikashon Urbano
Servisio pa Planifikashon Urbano (ROP) ta sòru pa uso duradero i balansa di e espasio di Kòrsou. ROP ta evaluá petishonnan pa desaroyonan urbano nobo i situashonnan aktual pa sòru ku nan ta kumpli nivel di kalidat ku e maneho di Gobièrnu ta stipulá. E responsabilidat di ROP ta konsistí di ordená i duna forma na e espasio públiko di Kòrsou.
Sektor di Tráfiko i Transporte
Servisio Meteorológiko di Kòrsou
Servisio meteorologiko Korsou, miho konosi komo Meteo Kòrsou, ta e sentro di data i konosementu pa loke ta meteorologia, sismologia i klimatologia. Meteo ta e instansia di Gobiernu ku ta saka boletin di wer pa Kòrsou.
Outoridat Marítimo di Kòrsou
Outoridat Marítimo di Kòrsou ta responsabel pa barkunan seif i nabegashon limpi riba laman. Tin tratadonan internashonal ku tur barku tin ku kumpli kuné i MAC ta kontrolá esei.
Servisio pa Tráfiko i Transporte
Servisio pa Trafiko i Transporte ta e organisashon di Gobiernu ku ta duna konseho pa loke ta permitnan pa transporte publiko. E organisashon ta responsabel tambe pa registrashon, dokumentashon I kurmentu di vehikulonan motorisa. Servisio pa Trafiko i Transporte ta parsialmente responsabel tambe pa garantisa un trafiko sigur.
Outoridat di Aviashon Sivil di Kòrsou
Outoridat di Aviashon Sivil di Kòrsou ta sòru pa e struktura i kordinashon di e kuadronan den kual por práktika aviashon na un manera sigur. E organisashon aki ta supervisá kòntròl di tráfiko aéreo, terenonan di aviashon i kumplimentu ku regla. Tur esaki ta wòrdu hasi pa garantisá ku tur operashon, en general i spesífikamente pa loke ta seguridat di aviashon di e kompanianan di aviashon di Kòrsou, ta keda hasi na un manera sigur. Outoridat di Aviashon Sivil di Kòrsou ta supervisá pues tur asuntu ku tin di haber ku seguridat di aviashon pa Kòrsou.


text:
Uzo di Papiamento
Aruba tin un idioma nacional y dos idioma oficial. Papiamento ta e idioma nacional y banda di Hulandes, Papiamento ta tambe e idioma oficial.
Papiamento y economia y comercio
Apesar cu Ingles ta un di e idiomanan principal den e sectornan aki, toch Papiamento ta keda un idioma di sosten pa progreso di e economia di Aruba y den comercio.
Papiamento y husticia
Nos leynan ta den idioma Hulandes y e casonan den corte te keda trata na Hulandes. Pero na momento cu p.e. un abogado Arubiano kier comunica e pueblo tocante un caso, e ta hacie na Papiamento. Otro ehempel ta cu ora un acusado of testigo tin cu duna cuenta den corte, hopi biaha e ta expresa na Papiamento.
Papiamento y religion
Religion tabata e prome area unda Papiamento a haya acogida. Nan tabata esnan prome cu a acerca e pueblo den Papiamento a traves di buki, scol, predicashi, cantica y mas. Te awe Papiamento ta keda e idioma cardinal den religion.
Papiamento y enseñansa
Prome cu e refineria Shell a yega Corsou, Papiamento tabata e lenga di instruccion den enseñansa na Aruba. Despues di varios decada, Papiamento a bolbe den scol. Actualmente Papiamento ta e idioma di sosten na momento di splica algo nobo. Papiamento ta como materia den enseñansa secundario y avansa (EPI). Papiamento ta tambe un materia di escogencia pa finalisacion di estudio secundario. Papiamento ta e lenga di instruccion den enseñansa special y preparatorio. Ademas tin un estudio di cuater aña di Bachelor Papiamento na IPA.
Papiamento y cultura
E idioma primordial pa cultura di Aruba ta keda Papiamento. Ora cu kier expresa un sentimento of kier duna un opinion of simplemente kier comunica un mensahe pa medio di canto of poesia, anto e idioma mas uza ta Papiamento.
Papiamento y gobierno
Papiamento ta presente den reunion y debatenan den parlamento. Tambe ora cu gobierno tin su rueda di prensa of kier comunica cu pueblo tocante nan trabounan, nan ta hacie den idioma Papiamento.
Papiamento y medio di comunicacion
Den e medionan di comunicacion aki na Aruba, Papiamento ta hunga un papel esencial. E corantnan, ATV, Tele Aruba y radionan ta comunica cu e pueblo di Aruba mayoria biaha na Papiamento.Scroll To Top


text:
Fuera cu e busnan ta core rutanan regular, ta uzanan tambe pa transporte escolar y pa uzo di charter particular y tambe pa placer.
E chauffeurnan di bus por comunica na Hulandes, Papiamento, Ingles y Spaño, di manera ey nan ta na servicio di tur pasahero.
E busnan ta core diferente ruta riba Aruba. Prome cu bo cuminsa bo biahe cu bus ta bon pa pone bo mes bon na haltura cua liña(bus) ta hib'abo na bo destino final. Actualmente e siguiente liñanan ta den uzo:
Di Oranjestad pa San Nicolas
E liñanan di bus: L1, L2, L2A, L3 y L3A ta cubri e ruta di Oranjestad pa San Nicolas. Pa cierto dianan di siman tin diferente orario di salida y yegada di e busnan. Den e lista (Orario di bus Oranjestad pa San Nicolas.doc) por haya mas informacion tocante di e rutanan y e horario di salida y yegada.
Di San Nicolas pa Oranjestad
E liñanan di bus: L1, L2, L2A, L3 y L3A ta cubri e ruta di San Nicolas pa Oranjestad. Pa cierto dianan di siman tin diferente orario di salida y yegada di e busnan. Den e lista (Orario di bus San Nicolas pa Oranjestad.doc) por haya mas informacion tocante di e rutanan y e horario di salida y yegada.
Di Oranjestad pa e area di hotelnan y regreso
E liña di bus: L10 ta cubri e ruta di bus di Oranjestad pa Malmok, Arashi di dialuna te cu diasabra. E ruta di Oranjestad pa Malmok, Marriott y Arashi riba diadomingo ta diferente y L7 tambe ta cubri e ruta aki. Den e lista por haya mas informacion tocante di e rutanan y e horario di salida y yegada di linea 7 (Orario di bus Oranjestad pa Marriott.doc) y di linea 10 (Orario di bus Oranjestad pa Hotels (y bek).doc).
Di Oranjestad pa Macuarima (Santa Cruz)
E liñanan di bus: L5 y L6 ta cubri e ruta di Oranjestad pa Macuarima. Den e lista (Orario di bus Oranjestad pa Macuarima.doc) por haya mas informacion tocante di e rutanan y e horario di salida y yegada.
Di Sabana Basora pa Oranjestad
E liña di bus: L8 ta cubri e ruta di Sabana Basora pa Oranjestad. Den e lista (Orario di bus Oranjestad pa Sabana Basora.doc) por haya mas informacion tocante di e rutanan y e horario di salida y yegada.


text:
Maneha bo asuntonan bancario responsabel
Con pa maneha bo finanzas durante e impacto di CoronavirusE brote di Coronavirus ta trece incertidumbre den nos economia y den nos manera di mantene nos mes. Durante e temponan incierto aki por ta cu bo mester traha menos, enfrenta caida den entrada pasobra bo dunador di trabao mester retira bo temporalmente o reduci bo oranan di trabao. Ta pesey ta importante pa maneha bo finanzas responsablemente y prepara bo mes pa e siman o lunanan nos dilanti.
Cosnan cu bo por haci awor mes pa maneha bo finanzasE situacion encuanto e epidemia di Coronavirus ta cambia rapidamente, sea sigur cu bo ta al tanto di e situacion mas reciente segun DVG (Directie Volks Gezondheid) y e Ministerio pa medida di ayudo disponibel.
Si ta posibel, trata di pone algun placa un banda den caso di perdida o reduccion di entrada. Bo lo mester wak tambe ki gasto bo tin y averigua e mihor manera pa paga nan a corto plazo. Sigui e pasonan aki.
Paso 1. Traha un presupuesto di emergenciaIdentifica ki entrada bo tin (y otronan den bo hogar). Bo entrada di bo salario, di bo negoshi, pension o diferente otro fuente.
Identifica na kico bo ta gasta placa.
Bo lo tin gasto fiho tur luna manera bo hipoteca o huur, seguro, recibo di utilidad, cuminda y cuido di mucha. Sea sigur cu bo ta pone tambe gastonan variable, esakinan ta gasto cu ta varia dependiendo di e luna, manera contribucion di scol, gasto di dentista, impuesto riba auto, etc.
Priorisa bo gastonan y wak si bo por yega na areglo di pago, o trata di baha bo gastonan.
Paso 2. Sigui bo gastonanMantene pista di bo gastonan di dia pa dia, asina cu bo no ta gasta mas cu bo tin actualmente.
Revisa bo statementnan di banco di ultimo par di luna, mira unda talvez bo por baha bo gastonan. Bo por mira bo statementnan online usando Aruba Bank Online y usa e Aruba Bank App pa check bo saldo y sigui bo gastonan haci. Siguiendo bo gastonan probablemente lo bo gasta menos na cos cu no ta asina necesario pa abo y bo famia den e actual situacion.
Paso 3. Busca manera pa baha gastoPa yuda pa bo actual entrada yega mas leu, trata di kita gasto no esencial di bo budget.
Cu e actual medidanan di ‘Shelter in place’, mester ta facil pa corta gasto di diberticion. Pero bo por ta inteligente cu bo gastonan di cuminda.
Por ta cu bo mester corta bastante gasto pa bo por maneha den e proximo simannan.
Esey por ta duro, pero lo bo ta contento unavez esaki ta tras di lomba!
Paso 5. Papia cu esnan cu bo debeSi bo tin problema pa paga bo hipoteca, credit card o recibo di utilidad pa motibo di perdida di trabao o entrada, anto comunica cu e companianan pa posibel opcion di ayudo o plan di pago.
Yama nos Contact Center na 527-7777 durante ora di trabao, si bo mester discuti bo hipoteca, aseguro, prestamo o pago di credit card, debi na perdida di trabao o entrada.
Wak pa dilanti y keda saludabelTin incertidumbre encuanto con largo e brote lo dura, con malo cos por bira, ki momento economia lo recupera y hopi mas variable.
E cosnan importante pa haci awor ta maneha bo finanzas responsablemente y corta gasto no esencial unda cu bo por. Pero no lubida cu loke realmente ta importante – bo salud y salud di e hendenan pa ken bo ta preocupa.
Noticia CoronaNos lo brinda bo cu informacion nan actual y up to date relata na nos servicionan riba nos pagina di COVID-19 noticia y updates
Lesa e mas nobo di noticia Corona


text:
“Ta ken a dirigí e Spiritu di SEÑOR, òf a instruiE komo Su konsehero?”
Isaias 40:13
Oh! Mi lokura! Mi a purba vários biaha i, klaro, mi a frakasá den e intento loko aki!
Bo por pensa ku nunka mi a hasi esaki, desafortunadamente mi a hasié tambe. I pió, na rudia.
Ora, sutil, nos pensa ku nos tin kontrol riba e sirkunstansianan, paso nos konosé e Beibel, nos ta fiel, diesmista, nos ta bishitá iglesia ku frekuensia……..
Òf, ora nos purba di tuma rienda di nos bida hasiendo orashon i sugirí na Dios loke E mester hasi òf no hasi.
Ki bobo nos ta pa pensa ku e Altísimo mester someté na nos plannan, no ta asina??
No, mi no ke pèrdè tempu i energia “dirigiendo” òf “konsehando” Dios. Mi por buska pa kumpli ku tur Su promesanan, pero semper konfiando ku Su boluntat ta bon, perfekto i agradabel pa mi. E ta un Dios bon i berdadero ora E ta kura, E ta sigui ta meskos ora E laga muri. .
Kere den bo soberania, bondat, hustisia i perfekshon di djE ta liberá i duna nos pas.


text:
ORANJESTAD,Aruba
Diadomingo 9 di februari partido MEP ta cumpli 49 aña y sin duda mester keda recorda pueblo tur loke e partido aki a haci, tanto prome cu entrada di Status Aparte dia 1 di januari 1986 como despues di esaki.
E proyectonan cu a wordo ehecuta door di e gobiernonan di MEP durante e ultimo 49 añanan ta innumerabel. Locual a resalta ta cu tur e proyectonan aki a contribui grandemente na e calidad di bida cu nos tin actualmente. Antes promer cu Status Aparte e desaroyo economico tabata hopi limita ya cu nos isla no tabatin e instrumentonan economico den man pa desaroya nos economia manera nos ta desea. Ta danki na e logro di Status Aparte na 1986 cu MEP a realisa, Aruba a haya e instrumentonan economico pa por logra desaroya e pais aki.
Proyectonan visibel pa un y tur
Algun di e proyectonan grandi cu a wordo realisa door di MEP durante e ultimo 49 añanan ta entre otro: Waf di container, Plan Sasaki pa desaroya henter e area turistico, edificionan di Domeinbeheer, Aduana, Ontvanger, SVB, Biblioteca Nacional, PAAZ, MTS, MAO, FCCA, oficinanan auxiliar di gobierno, kazerne Brandweer, Artesania, Santa Rosa, ampliacion di Zona Franca, pista di aterisahe di Aeropuerto, renobacion y construccion di stadionnan deportivo, construccion di casnan di pueblo rond Aruba, renobacion di Village y Esso Heights, construccion di centronan di bario, Idefre, Instituto di Cultura, Lotto pa Deporte, planta di purificacion di awa, wardanan di polis y Centro di Husticia, Hotelvakschool Bushiri, Sporthal, Centro Medico San Nicolas (IMSAN), construccion di careteranan, construccion y renobacion di scolnan rond Aruba, Arubahuis, oficinanan di turismo den exterior, Centrale di Setar, teleshopnan den tur districto, Parke di Mulina na Vader Piet, edificionan di Belasting, DOW/DIP, ATA, casnan di anciano, SVB na San Nicolas, APFA, Terminal di Bus, Helicopter, Radarnan, luznan di caya rond Aruba, etc etc. Tambe gobierno di MEP a institui companianan estatal manera Arubus N.V., APA N.V., WEB N.V., Elmar N.V., Setar N.V.
Otro logronan historico
Un otro logro importante durante 49 aña tabata e reapertura di e refineria Coastal na 1991. Tambe e firmamento di un acuerdo cu ‘SACE’, unda pais Aruba a haya un reduccion di e debe di garantianan cu 100 miyon dollar. E acuerdo cu Hulanda unda Aruba a haya 250 miyon florin di e placa di Plant N.V. tabata un otro logro historico. cual ta demostra cu MEP semper a goberna cu curashi y determinacion. Mas di e logronan grandi ta cu bao di e gobierno actual di MEP a logra reduci un deficit astronomico di 444 miyon florin na 2014 te na un deficit di solamente 4 miyon florin na 2019 y yegando te hasta na un surplus di 25 miyon na 2020. Algo cu solamente por sosode bao di gobernacion di MEP.
Awe MEP kier a gradici tur esnan cu a funda e partido y cu a yega di forma parti di e lista aki, en especial na nos lider inmortal Betico Croes y nos lider honorario Nelson Oduber pa nan curashi y dedicacion. Alabes un felicitacion na tur e candidatonan, directivanan di e urnanan electoral, Forza Femenina Grace, e hala hubenil HOT, militantenan y tur e votadornan pa cu e 49 aña di existencia di nos partido y na vispera di e celebracion di oro otro aña 2021. Biba MEP!


text:
ORANJESTAD,Aruba
Gabinete Wever Croes no ta transparente, no ta duna pueblo y Parlamento informacion y esaki ta e gobierno cu a priminti cu bos halto cu nan lo bay bira e gobierno cu ta mas transparente cu ningun otro cu Aruba a yega di conoce.
Marlon Sneek, lider di fraccion di AVP den Parlamento a mustra cu awe aki aya por scucha algo di e manehdo di gobierno y despues di carambola leynan ta yega parlamento caminda e fraccionnan cu ta sostene gobierno, no ta haci ningun pregunta na gobierno pero a djis grita ‘voor’ lagando pueblo carga e consecuencianan.
“Esey ta e situacion cu nos tin na e momentonan aki den e pais aki y ta algo tristo sigur ora cu nos mira cu Minister Knops ta bishita Aruba den un biahe relampago, caminda e no a reuni cu Parlamento, caminda e por haya y scucha inkietudnan existente pero si ta bay tras di loke gabinete Wever Croes ta bise.
Nos a scucha e mandatario Hulandes tambe bisa cu cosnan ta transparente pero ta bon pa pone Knops na altura cu nada ta transparente cu e gobierno aki, ya cu Parlamento no ta haya documento, Parlamento no ta haya informacion for di gobierno.
Por ehempel den e caso di e compania Aruba Airlines, fraccion di AVP a dirigi pregunta na e Minister concerni pero no a ricibi contesta algun, ya cu no tin transparencia pero awe nos por mira con un bom ta rementa den nos cara den noticianan internacional cu ta mustra cu Aruba Airline ta den un proceso cu no ta corecto.
No tin transparencia na Aruba, esey ta e realidad cu nos ta bibando den nos pais pero loke si nos por a saca afo for di Minister Knops su declaracionnan duna, ta cu e KB ta riba mesa ainda y cu gabinete Wever Croes conoce contenido di e KB y cu gobierno ta ehecutando e KB aki sin cu el a Sali.
Nos por a saca afo di informacionnan ricibi cu sr Knops a bisa gobierno di Aruba cu presupuesto 2020 mester bin y cu e no kier mira un presupuesto cu tin un cero plus, a base di entradanan incidental y den otro palabra, bay tuma medida pa garantisa cu e entradanan aki ta fiho tur aña.
No entradanan caminda ta bisa cu gobierno ta bay haya dividendo for di companianan estatal, ya cu asina lo laga e companianan masacra pueblo, ya cu por a mira cu caminda pueblo lo mester a haya un reduccion di 25 cen riba nan recibo, pueblo a ripara cu nan a haya 9 cen so di reduccion anto gobierno a keda cu e 16 cen pa gobierno sigui strika mas dividendo.
Tambe nos por a saca bon cla afo di tur loke ta ser comenta cu pa loke ta e parti di persona, Minister Knops a bisa cu a informa gabinete Wever Croes cu nan mester bay corta den personal, algo cu lider di fraccion di MEP, sr Tjong durante di su disertacion durante reunion di IPKO siman pasa, a confirma cu lo mester bay baha cantidad di personal di gobierno.
Pues retiro di trahadonan publico tambe ta den tapara pero un biaha mas por mira cu gabinete Wever Croes no ta sincero cu pueblo, no ta bin dilanti y bisa pueblo kico realmente pueblo tin cu spera den e aña nobo aki cu a caba di cuminsa.
Ta bin acerca cu ora nos tuma nota di contenido di e carta cu Prome Minister Evelyn a manda Hulanda, e ta bisa bon cla cu loke ta e ley di CAFT en berdad su gobierno a pone esaki un banda, ya cu Parlamento a entrega un amienda cual Minister Knops a bolbe reteira cu e amienda aki a daña e ley pero cu tin palabracion cu Minister cu lo keda ehecuta e ley sin aprobacion di Parlamento y sin e cambionan propone pa Parlamento di Aruba y cu e lo wordo ehecuta a base di e protocl cu a wordo firma pa Minister Presidente y Minister di Finansa cu gobierno Hulandes.
Aki claramente por miram c’un biaha mas gabinete Wever Croes ta coy Parlamento pone un banda y ta haci loke nan kier y pa fraccion di AVP esaki ta di lamenta ora cu nos mira cu no tin transparencia, cu tin nada riba mesa pa por debati riba dje y loke ta mas serio ainda, pueblo no sa kico ta spera pueblo den aña 2020 aki, cu atrobe ta trece incertidumber den e totalidad,” Parlamentario Marlon Sneek a declara.


text:
Lei laboral
Abogadonan di Triple A Attorneys tin eksperiensia amplio den asistí tantu dunadó di trabòu komo trahadónan den diferente tipo di prosedura. Esaki ta varia for di redaktá un akuerdo di trabou te na prosedura di termino di e acuerdo laboral, pero tambe otro asuntunan ku ta trata e relashon entre dunadó di trabòu i trahadó. Esaki ta sumamente importante, ya ku leinan laboral ta un area di lei hopi dinamiko ku ta pasa den kambionan kontinuo, pero tambe kaminda e interesnan (finansiero, pero tambe emoshonal) mayoría biaha ta grandi.
Konta ku servisionan di un profeshonal riba e tereno aki pues no ta un luho, sino un nesesidat. Permití bo mes konta ku asistensia di un profeshonal di Triple A Attorneys i den kaso di (riesgo di) un konflikto laboral, no duda den traha un sita orientativo.


text:
Diadomingo a tuma luga e gran “Bingo Fundraising Event” di Plataforma Politico Pueblo Orguyoso y Respeta (POR), den Club Caiquetio. Cu un full house total y un tremendo ambiente esnan presente por a goza di un anochi cu e team di POR.
Faltando un poco menos cu 2 luna pa eleccion 2017, por mira cu e cantidad di actividadnan politico a cuminsa aumenta. Tur siman ta mira candidatonan di E Forsa Nobo Pueblo Orguyoso y Respeta (POR) tur rond Aruba treciendo e bon mensahe cu POR tin pa henter pueblo di Aruba pa e proximo gobernacion. Memey di e diferente bishitanan di cas y encuentronan cu diferente gruponan, a dicidi di organisa un i Bingo den forma di un recaudacion di fondo, unda cu famianan, amistadnan, sostenedornan y fanaticonan di bingo por a reuni y disfruta den bon ambiente. Encuentronan manera cu a tuma luga diadomingo ta refleha e union y positivismo cu tin den E Forsa Nobo.
E team di POR casi na final di e anochi a subi riba stage hunto pa gradici e sosten masal na E Forsa Nobo. A probecha presencia di un gran multitud pa lansa jingle di POR cual a a wordo bon ricibi. .
Henter team di POR kier duna danki na cada un persona cu a duna nan contribuicion den un forma of otro. POR lo sigui cu e trabou duro di hiba e vision di POR pa e proximo gobernacion cerca cada ciudadano.


text:
Michael Aram ta un artista Mericano galardona y di renombre internacional, cu a dedica su carera na diseño artesanal. A pesar cu e ta traha cu un variedad di material, e ta miho conoci pa su trabou cu metal, diseño di acesorio pa cas, escultura y joyeria fini traha na man.
E joyero renombra aki a haci un bishita na Aruba, invita pa Little Switzerland, unda cu e clientenan a haya e oportunidad pa cera conoci personalmente cu e artista y diseñador.
E prome encuentro tabata na Little Switzerland na Paseo Herencia durante un anochi elegante, cu presencia di cliente- y invitadonan cu no kier a perde e oportunidad di haya nan joya firma pa Michael Aram.
E trabou di Aram ta eleva e artesania di arte, haciendo cu cualkier ocasion ta mas excepcional. Su piezanan ta eleva e momentonan cotidiano diario y dun’e un briyo pa su beyesa natural.
E escultor y artista aki ta purba construi su historia den e piezanan, p’e ta mas personal y no djis cu ta solamente e naturalesa, sino pakico e naturalesa ey en particular. Ora menciona ‘hand made’ e ta pensa cu e obhetonan traha na man tin un vibracion, mientras ora bo trah’e cu machin, e ta frieu, sin energia y sin pasion.
Durante su carera el a siña pa tin hopi pasenshi debi cu joya ta tuma hopi tempo y trabou, pa sigura cu e ta confortabel. Joyeria ta asina personal y tin cu considera diferente factor manera; si e ta move bon y cu e ta comodo, door cu ta pone riba e curpa di e persona. E ta algo hopi diferente cu traha un pieza di escultura.


text:
E ora lo mester cubri solamente e debe local y e deficit pa por ehecuta Presupuesto pa aña 2022
ORANJESTAD – Minister Maduro ta brinda informacion riba e necesidad financiero den Presupuesto 2022 pa Pais Aruba. E añaaki tin un necesidad financiero total di 1651 miyon florin di cual1360 miyon ta bay na servicio di debe, 110 miyon ta bay debe local y 291 miyon florin ta di e deficit presupuestario. Den e 1360 miyon florin tin e suma di 904 miyon florin cu ta consistidi e fiansanan ‘bulletlening’ cu Aruba a haci cu Hulanda pa asinapor a ehecuta y cubri gastonan di gobernacion di Presupuestonandi aña 2020 y 2021 y tambe pa por a brinda Subsidio di Salarioden aña 2020 y 2021. Na april 2022, e ‘bulletleningen’ aki ta madura. Minister Maduro ta spera di por logra refinancia e debe aki di 904 miyon florin cu Hulanda. Si logra, e ora lo mestercubri solamente e debe local y e deficit pa por ehecutaPresupuesto pa aña 2022.
A cuminsa negosha cu Hulanda pa refinancia
Ya for di aña pasa a cuminsa negosha cu Hulanda pa asina por haya refinancia e debe aki haci pa Aruba por surpasa e efectofinanciero y economico cu COVID19 a trece cune pa nos Pais. E negociacion mester a ser para, mirando cu mester a warda pa e Gobierno nobo di Hulanda forma. Awor cu e formacion ta tras di lomba, ta spera cu pronto lo por tin un decision pa por refinanciae debe aki di 904 miyon florin cu Hulanda.
Lo mester busca fondo pa financia e debe local y e deficit
Manera treci dilanti, e necesidad financiero pa 2022 ta consistidi debe internacional, debe cu Hulanda, debe local y e deficit presupuestario. Si logra yega na un acuerdo cu Hulanda pa refinancia e debe di 904 miyon florin, e ora lo mester buscafondo solamente pa e debe local y e deficit, ya cu e debe internacional ta cubri caba. Pa e ultimo aki Aruba a haya fondofor di Hulanda na september 2021. Pa financia e debe local lo acudi na e mercado di capital local manera a acorda cu Hulanda. E deficit lo mester wordo financia sea via sosten di likidez di Hulanda of busca riba e mercado di capital local. Ta trata di un suma total di 401 miyon florin cu lo mester busca pa por hayaehecuta Presupuesto 2022.


text:
Notisia - Aktual
30 Notisianan
- Fecha
- Relevansha
-
Verzamelloonstaat (VZLS) i Opbrengstbelasting (OPB) awor tambe riba MijnCN
Entrante 7 di novèmber kompania i organisashonnan di awor pa dilanti por entregá verzamelloonstaat (VZLS), kuenta anual i hasi ...
-
‘Deadline’ pa hasi ‘aangifte’ IB awor 10 di desèmber
Den e wikènt tras di lomba e portal di MijnCN tabata for di serivisio. Esaki tabata debí na di trabou di mantenshon ku ...
-
Arreglo especial de pago de deudas tributarias para empresarios
El decreto de medidas de emergencia para la crisis del coronavirus en el Caribe daba posibilidad de obtener un aplazamiento del ...
-
Areglo spesial pa debe di impuesto pa empresario
A base di e dekreto desishon medidanan di emergensia krísis di corona karibense tabata posibel pa empresario ku pa motibu di e ...
-
MijnCN: ta inisiá ku ‘2-factor authenticatie’ entrante promé di sèptèmber
Komo ku un usuario por firma su asuntunan gubernamental di su kuenta di MijnCN, seguridat ta para na promé lugá serka MIjnCN. ...
-
A manda e desishon pa posponementu di Inkomstenbelasting 2021 dòbel
Den e promé siman di yüli 2022, hasiendo uzo di un sistema outomatisá, Belastingdienst a manda e desishon pa posponementu di ...
-
Sosten pa mayornan perhudiká dor di e asuntu di supsidio di akohida pa mucha na Hulanda Karibense, a kuminsá
Entrante djaluna, 16 di mei, a kuminsá ku sosten pa mayornan perhudiká na Hulanda Karibense. For di Belastingdienst Caribisch ...
-
Kambio den number di kontakto pa Belastingdienst i Duana na Boneiru
Entrante 22 di yüni Belastingdienst i Duana na Boneiru lo ta alkansabel solamente via e number sentral +5997158585.
-
Duana ta splika e proseso di deskargo di kònteiner i merkansia
Regularmente pregunta ta drenta serka Douane CN tokante e proseso di deskargo di kònteiner i merkansia ku ta drenta e isla. Aki ...
-
Aanslag di vastgoedbelasting ta na kaminda
Belastingdienst CN ta bai manda aanslag di vastgoedbelasting 2021 e luna akí. Ta kobra vastgoedbelasting di doñonan di bien ...


text:
Kralendijk – Delegashon di Arte di Palabra di Boneiru ta gradisí tur pa e sosten risibí di primeramente mayor i famia di e partisipantenan, fanátikonan i tur ku a biba ku e aktividat aki desde komienso te final. Tambe ta gradisí e komishon organisadó di Aruba bou di guia di Julie Merencia i Ange Marie Jessurun (tante Ange) pa a inisiá ku e proyekto aki na aña 2000. Nos partisipantenan di Boneiru a representá Boneiru dignamente na Aruba.
Djárason 28 yüli 2021 na final di atardi a tuma lugá e kompetensia di Arte di Palabra ABC 2021 na Aruba den sala di Cas di Cultura. Tabatin 32 obra presentá pa diferente hóben di Aruba, Boneiru i Kòrsou. Boneiru a partisipá ku diesun obra presentá dor di ocho partisipante i Boneiru tabatin representashon den tur kategoria.
E partisipantenan tabata Ramso Coffie, Lygaira Pieters, Jeaniro Dorothea, Maria-Luisa Troncon, Juriella Josephia, Irlenska Martinus, Akeesha Cicilia i Radinka Alberto. Partisipantenan tabata bou di guia literario di Jonathan de Wind. E delegashon di Bonaire enkabesá pa Sekshon di Kultura, Arte i Literatura (SKAL) tabata konsistí di Sulainie Martis, Seferina Saragoza, Lyndon Leito, Juliette Clarenda, Christopher Frans i Urvin Sint Jago.
Premio
Pa loke ta trata premiashon, tabatin 21 premio. Boneiru a konkista 10 premio i sobra a bai repartí pa Aruba i Kòrsou. E aña aki tambe tabatin un ganador apsoluto (premio general) i esei a bai pa Rafael Garcia di Aruba. Remarkabel ta ku Boneiru a posishoná su mes na promé lugá den kuater di e seis kategorianan. Den e kategoria di poesia original e partisipantenan di Boneiru a piki tur premio.


text: KRALENDIJK – Hopi por kòrda kon algun aña pasa Duana di Boneiru a risibí algun kachó spesial ku ta fasilitá nan tarea di kontròl i lamentablemente un a fayesé. Ta trata di 4 kachó spesial prepará i esun mas importante, ku por a detektá entre otro koral, momentu ku biaheronan ta intentá pa sali ku esaki for di e isla, a fayesé. Debí ku algun persona a hasi e pregunta na reportero di Radio Live 99.9 FM tokante e kachónan di duana, a tuma kontakto ku e persona konserní pa informashon di e kachónan di kontròl. Radio Live 99.9 FM a papia ku Raynold Wilsoe, kende a menshoná ku nan ta buskando un otro kachó i e proseso ta kanando. Debí na e situashon ku a presentá awor tokante vírùs di corona, ta tuma poko tempu èkstra pa e kachó ta na Boneiru i forma parti di e otro nan. El a menshoná, pa mas tarda 2021 duana di Boneiru ta disponé di 4 kachó, ku ta yuda e parti di kontròl. Na e momentu aki ta hasi kontròl ku 3 kachó i e situashon ta bou di kontròl, “Wilsoe a menshoná na Radio Live 99.9 FM.


text:
Proseso Investigativo (Opsporing)
E proseso investigativo ta konserní tur aktividat ku ta dirigí riba solushoná delitonan pa yega na un kastigu penal.
Motibu pa hasi un investigashon por ta ku polis a konstatá un akto kastigabel òf tersera a mèldu òf a denunsia un echo kastigabel, pero tambe informashon ku ta base di sospecho di un echo kastigabel.
Servisio di Recherche i Informashon (Recherche & Informatie Dienst) den Kuerpo Polisial Kòrsou ta hasi distinshon den:
- Kriminalidat Hopi Frekuente (Veel Voorkomende Criminaliteit – VVC)
- Kriminalidat Lokal Severo (Lokaal Ernstige Criminaliteit (LEC)
- Kriminalidat Pisá (Zware Criminaliteit – ZwaCri).


text:
Infrastructura riba nos isla ta den un proceso di mehoracion. Cambionan notabel a tuma lugar durante e ultimo añanan, cu e meta pa haci nos isla su infrastructura mas accesibel, conectando districtonan cu otro. Edificionanan nobo tambe a bira mas accesibel pa ciudadanonan cu limitacion fisico. Cu e fase di transicion aki, di mediocre pa miho, e desaroyo continuo riba nos isla a bira hopi visibel.
Diariamente nos por observa cambionan cu ta tumando lugar tur rond di nos isla.
Cambionan cu ta inclui no solamente e ambiente fisico, cu nos ta biba aden, sino tambe e calidad di bida cu nos tin y ta aspira.
Nos ta aspira di realisa pa henter comunidad, un nivel di bida husto y humano. Caminda tin educacion pa tur segun su capacidad; salubridad di calidad pa tur, incluso pa esnan cu tin un deficiencia di salud di un of otro indole.Asina nos kier logra pa nos Pais y su habitantenan progresa.
Nos Pais y nos hendenan ta progresa man den man pa yega na mayor felicidad pa tur.
Un desaroyo asina ta forma e base pa e forsa humano mobilisa y carga nos desaroyo social-economico, cu tin cu ya haci nos economia nacional mas solido y diversifica. Di e forma aki nos kier fomenta mayor participacion y contribucion di henter nos ciudadania pa bienestar di tur.
Nos tin cu tene cuenta y keda den contacto cu otro; y conoce necesidadnan di tur sector di nos comunidad, pa di e forma aki sostene otro. Hoben, adulto, anciano, cu of sin deficiencia, tur tin necesidadnan mas of menos specifico, cu nos tin cu atende. E comunidad cu nos ta aspira ta funciona inclusive; es decir: ta tene cuenta cu tur y ta sirbi interes di tur. Tanto esnan den e proceso di educacion, den e proceso laboral, como esnan cu a baha cu pensioen caba.
Nos tur tin cu hiba conciencia di loke ta nos debernan comunitario y loke nos kier realisa pa y den nos comunidad. Teniendo semper interes general y interesnan specifico di minorianan debidamente na cuenta.
Ami Gerlien, ta determina pa duna uncontribucion eficaz y constante na formacion di e comunidad aki cu lo eleva nos nivel di bida y nos conciencia social na beneficio di mayor felicidad pa henter pueblo di Aruba.


text:
Tokante MHC
Mental Health Caribbean (MHC) ta organisá pa enkargo di Ofisina di Seguro di Kuido Hulanda Karibense (Zorgverzekeringskantoor Caribisch Nederland) e kuido síkiko, sikiátriko i kuido di adikshon pa e islanan ku for di 10-10-10 ta kai bou di Hulanda, ku ta Boneiru, Saba i Sint Eustatius.
Formulario di kompliment of idea
Nos ta ofresé prinsipalmente kuido ambulante (intensivo) i solamente den kasonan impresidibel ta hasi uso di atmishon klíniko den e PAAZ di Aruba, Sint Maarten òf Korsou. MHC ta traha ku dos ekipo: un ekipo pa Saba i Sint Eustatius i un ekipo ta traha for di Boneiru. Banda di kuido ambulante pa adulto, MHC ta ofresé ademas apoyo i kuido pa mucha i hóben, tratamentu diario, kuido forense i asistensia na bibienda.
MHC tin den su servisio personal di diferente disiplina manera personal di enfermeria sikiátriko, enfermeria sikiátriko sosial, sikólogo (di mucha i hóben), sikiater (di mucha i hóben), asistente sosial, guia di aktividat, asistente pa asistensia na bibienda, personal di prevenshon i asistente di kuido forense. MHC ta un fundashon independiente ku ta establesé statutariamente na Boneiru.


text:
Oranjestad – Diadomingo anochi rond di 10’or varios unidad di polis a wordo pidi ariba e parkeerplaats di ex Certified, pa un grupo grandi cu lo tawata bringando.
Esaki manera den mayoria di e casonan, ta pasa hopi lihe y na yegada di polis ya tur hende a bandona e sitio.
Na e sitio polis a haya informacion cu un auto color blauw a sali cu velocidad halto di e sitio y cu probablemente eyden esnan cu a bringa ta.
Polisnan no a para keto y a keda tira bista rond.
Ariba Aven.Nelson O.Oduber a bin topa cu e vehiculo.
Polis a stop e nan a cumpli cu esaki.
Esnan den auto a splica polis kiko a pasa.
Segun version di un ocupante, e lo a bay defende su ruman cu lo a wordo ataca pa un grupo di hende. Durante e pelea e ocupante lo a resulta herida na su man.
Polis a splicanan e camindanan pa cana, esta cu dialuna pasa recherche y entrega un keho wak si esey lo por yuda.


text:
Diabierna madruga a drenta informe di cu un persona a yega tur herida na un cas na Louis de Colignystraat y tabata bisa nan a atrake, mesora a dirigi un patruya na e sitio. Na yegada di e patruya a bin compronde cu e tabata den Sanicolas cu un auto Nissan March cu ela huur y diripiente ela ser ataca agredi y atraca fuera a bay cu e auto di huur tambe. Mirando e golpinan ricibi polis a dicidi pa nan mes hiba e victima pa Centro Medico. Un rato despues a logra localisa e auto para banda di e school na Rooiweg. Mesora polis a confisca e vehiculo ey pa mas investigacion.
1 thought on “Na Sanicolas un persona agredi, maltrata y atraca ademas a bay cu su Nissan March auto di huur”
-
anto kiko a pasa cu toque de keda. e tabata tin permiso pa ta riba caya?


text:
KRALENDIJK – E famia di e hóben futbolista Jamison Sint Jago, den un informe e siman aki, ta partisipá ku Jamison Sint Jago a biaha pa Spaña djaweps 5 novèmber 2020.
Jamison a sali Boneiru ku e buelo di Divi Bon- Cur 3R219. Despues sigui Cur-Ams Tui OR 354 16.45. Despues di un stòp di 4 ora el a sigui pa Alicante/Spaña i despues ku destinashon final pa Murcia kaminda ku e ta bai forma parti di e tim segun e plan.
Jamison i su famia di kurason kier a gradisí tur ku di un òf otro forma a yuda i ketu bai ta yudando pa Jamison por logra su soño. E famia a organisá un atardi di enkuentro unda ku tur ku a deseá esei, por a pasa deseá Jamison bon biahe.
Un gradisimentu di kurason ta bai na Real Rincon U19 i Real Rincon Senior i tambe e “coach”nan, un tim kaminda ku Jamison a siña hopi.
Jamison ta hopi agradesido di por a forma parti di e famia di Real Rincon i Vespo te ku ultimo.
Nos ta kòrda manera awe unda ku pa promé bia riba e tópiko aki, nos a entrevista Jamison den programa, esaki despues ku a bira konosí ku e la keda skohí o sea di skout pa un tim di futbòl di Spaña. Si nos no ta kiboká, nos tabata e proménan ku a entrevista Jamison riba e oportunidat aki ku e la logra i ta bai p’e awó. Tabata Shahairo Oleana ku a duna nos e informashon i pone nos den kontakto e tempu ei ku Jamison.
Shahairo a trein Jamison e último simannan aki promé ku e biaha pa Spaña. Nos sa, manera e mes a bisa tambe, ku Jamison ta bai Spaña pa logra su soño i hasi esaki un realidat ku un karera briante den futbòl aya na Spaña. Awe henter Boneiru, spesialmente su hendenan i su amigunan di Rincon, su tim Vespo, ta mas ku orguyoso di e logro aki. Nos ta deseá Jamison tur, pero tur kos bon ku e buelo pa Spaña i tambe su karera den e deporte Rei futbòl aya na Spaña.
Éksito.


text:
WILLEMSTAD, Curacao – Djarason 25 di mart 2015, alrededor di 21.45’or na un trùk di pan riba Gosieweg un polis na sivil a hañ’é den diskushon ku e hòmber, S.M.C., nasé na Kòrsou, di 42 aña di edat.
E hòmber na dado momentu a menasá e agente polisial i manda un baranka di piedra riba dje. E agente di polis a lòs un tiru di atvertensia, pero e hòmber a kore bai.
Algun patruya polisial ku miéntras tantu a presentá na e sitio a logra di detené e sospechoso C. A present’é dilanti di un fiskal ouksiliar ku a ordená su enkarselamentu pa mas investigashon


text:
Den luna di maart, Directie Natuur en Milieu, Departamento di Naturaleza y Medio Ambiente (DNM) a haya bishita di e team di Stichting Scubblebubbles cu a duna un presentacion di nan proposicion pa un di dos criadero di coral na Aruba.
Presidente di e board, Nichole Danser, conhuntamente cu Valerie van der Veldt, Isabel Bangma y Santiago Gonzalez Mora, a reuni cu Departamento di Naturaleza y Medio Ambiente pa splica con nan stichting ta trahando pa realisa e di dos criaderodi coral. Tambe nan a conta di e trabounan cu nan ehecutando pa por forma parti di un equipo di investigadornan (researchers) internacional. Di e manera ey crea un plataforma mas amplio pa expande nan conocemento ariba e topico.
E grupo di Scubblebubbles ta consisti di 33 boluntario di cual 27 ta certifica PADI openwater y otro 6 boluntario cu ta concentra ariba otro proyectonan manera esun di Pitchtime di Cedearuba. Hopi di e boluntarionan ta studiantenan di scolnan secundario di Maria College, de Schakel College y International School of Aruba.
Scubblebubbles su proposito ta pa yuda cuida y desaroya areanan cu coral tipo Staghorn Coral (Acorpora Cervicornis), den areanan caminda tin menos actividad humano pa asina e sorto di coral aki por crece y forma criadero di coralnan saludabel. Locual e grupo di boluntario di Stichting Scubblebbles ta bay haci ta, uza pidanan chiquito di coral (colonianan), cultiva y cria nan den un area cu tin cierto condicionan pa e coral por crece bon. Asina cu e coral cuminsa bira grandi y fuerte suficiente, lo transplanta of realoca nan pa un sitio di origen cu ta un area di 10 pa 15 meter hundo. E localidad aki lo ta uno cu e condicionnan necesario pa e sorto di coral aki. Den e area aki tampoco lo tin actividad humano pero mas importante e mester ta un area protehi y facil pa tene bista riba nan.
E team di boluntario di Scubblebubbles lo monitor y evalua e condicionnan di e criadero di coral. E team lo bay na e sitio di criadero tur siman pa haci mantencion di e coralnan. Entre otro, haci nan limpi contra alga y firecorals cu por bay crece y stroba e coral Staghorn. Tambe lo monitorea nan crecemento y desaroyo. Un bes cu e realocacion tuma lugar e voluntarionan lo sigui monitorea e condicion y salud di e coralnan, teneniendo na cuenta e cantidad di pisca rond di e area di coral. Scubblebubbles tambe ta forma parti di Project AWARE di PADI internacional.
Departamento di Naturaleza y Medio Ambiente a keda impreciona pa e initiativanan di Scubblebubbles y a felicita nan cu e exito di e prome criadero y ta apoya nan esfuerzo pa e di dos criadero di coral. E initiativanan aki tambe ta aporta na e metanan mundial pa un desaroyo sostenibel. Ta trata aki di SDG #14 – Bida bou awa, cu ta pa conserva y uza oceano, lama y e fuentenan marino na un manera responsabel y sostenibel.
Foto courtesia di Nichole Danser


text:
Dialuna atardi Minister Otmar Oduber a reuni cu trahadornan riba separacion di Luchtverkeer Beveiliging (Seguridad Aereo) for di Departamento di Aviacion Civil. E reunion aki tabata hopi positivo caminda e mandatario a aclarea diferente duda y preocupacion cu tabata reina bou di e trahadornan.
Ta asina cu for di basta aña caba e independizacion (loskoppeling) di controladornan aereo tabata den pipe line. ICAO a realiza diferente audit na nos isla y cada biaha tabata bin dilanti cu no ta deseabel pa e organo di control ta den e mesun organizacion di esun di trabounan di toren, nan a expresa na varios ocasion cu nan kier mira un separacion di trabounan di ehecusion cu esun di supervision y maneho.
Asina, despues di e proceso di reorganizacion cu a tuma lugar den Departamento di Aviacion Civil a yega turno pa atende cu e independizacion di controladornan aereo. Na cuminsamento di maart, Minister hunto cu Management Team di Departamento di Aviacion Civil a palabra cu lo bin cu un stuurgroep cu lo guia henter e proceso aki y siman pasa e mandatario a firma e Decreto Ministerial pa instala e stuurgroep aki.
Den e cuadro aki Minister Oduber a haya cu ta na su lugar pa sinta y reuni cu e trahadornan riba e proceso cu lo mester inicia proximamente. Durante e reunion aki e trahadornan a mustra nan preocupacion riba con lo ta e mihor forma pa structura participacion di trahadornan den e proceso. Aki e titular di Transporte na un forma transparente y habri a duna tur presente un splicacion di e pakico mester realiza e cambionan, a pone tambe riba mesa e diferente posibilidadnan cu tin pa loke ta trata participacion di trahadornan y a aclarea diferente duda cu tabata reina entre e trahadornan
Algo cu sigur a trankiliza e trahadornan ta cu tur hende cu kier bay den e structura nobo lo por haci esaki y cu no lo tin un procedura di seleccion. Ademas, Minister Otmar Oduber a sigura nan tur cu ningun hende lo bay atras den salario.
A keda palabra cu diabierna awor e trahadornan lo duna nan reaccion riba e forma cu nan a elegi pa nan participacion den e stuurgroep pa asina diamars otro siman e stuurgroep por cuminsa cu su trabounan.


text:
Ozuna 'headliner' pa line-up di Aruba Summer Music Festival 2018
Djabierne 29 y Djasabra 30 di Juni 2018, Aruba lo ta sede di e di kuater edishon di “Aruba Summer Music Festival”, ku ta konta ku un line-up super atractivo tantu pa Caribe komo e Latinoamericanonan y Norte americanonan. Nos ta papia aki di “ OZUNA, NACHO, EDDY HERRERA, FELIPE PIPE PELÁEZ, VICTOR MANUELLE Y FONSECA “ ku lo ta e artistanan principal cu lo presenta riba tarima e dianan ya menshona, sin lubida nos artistanan local Buleria, D’-Licious y ‘N Fuzion.
Aruba Summer Festival lo tin komo sede e “Harbor Arena”, esaki ta konta ku un excelente hunbicashon den e centro di ciudad serka di waf di Oranjestad. E lugar aki ta kompletamente asfalta, lo cual ta hasi ideal pa un koncerto bailabel.
Pa Officina di Turismo di Aruba huntu ku SD Concert y Loco Lobo Productions ta un honor pa konta ku kada un di artistanan aki. Nos ta spera un presentashon jena di bon energía ku lo kontagia tur nos bishitantenan internashonal ku lo bishita e festival. Djabierne 29 di Juni nos lo tin presentashon di Buleria, D’-Licious, ‘N Fuzion, OZUNA y NACHO, Djasabra 30 di Juni ta konta ku presentashon di EDDY HERRERA, FELIPE PIPE PELÁEZ, VICTOR MANUELLE Y FONSECA.
Tickets ta na benta aki na Korsow na Mensing Kaminda y na Elite Travel & Tours na e tarifa special di Entrada General na NAF. 100, Standing VIP NAF. 200 ( 29 y 30 di Juni ) Daimond Standing NAF 275 ( 29 di Juni ). Pa bo pakete di biahe cu ta inclui Pasashi, Hotel y entrada pa festival ta kuminsa for di NAF. 822 basa riba 4 persona den kamber.
Produkshon general di e Festival aki ta den man di Elite Productions, Aruba Summer Music Festival ta wordu produci pa Loco Lobo Productions, SD Concerts y patrocinador oficial Aruba Tourism Authority.


text:
Djaluna, 6 yüli 2020 ta dia di CARICOM, Caribbean Community. E organisashon aki a nase na 1973 pa promové koperashon i komèrsio di su miembronan Karibense. CARICOM ta un di e organisashonnan di integrashon mas antiguo na mundu.
Kòrsou di otro banda no ta miembro ni tampoko tin un tratado komersial manera si ta e kaso ku e islanan di CARICOM. Nos den hopi aspekto ta isolá di nos region ku semper nos a konsiderá atrasá den hopi sentido.
Na 2006 mi a bishitá e Sekretario General di CARICOM, Sr. Edwin Carrington na Georgetown (Guyana) komo minister di Antia Hulandes pa èksplorá e kaminda pa kana bira miembro asosiá di e organisashon importante aki. Manera por mira den e video ariba, mi a informá prensa di e “stappenplan” pa ku Karibe.
Ta di lamentá ku te awe no a pasa mashá ku e dossier aki. For di un inisio a resultá ku algun miembro di Konseho di Minister tabata kere ku “si nos aserká Karibe (muchu), nos lo peligrá nos laso ku Hulanda”. E proyekto básikamente a desaparesé den lachi. Pa kolmo awor miembresia (asosiá) a bira muchu mas difísil pa haña kompará ku e kaso na 2006. Awe e nesesidat pa koperashon ku otro paisnan ta mas vigente ku nunka, prinsipalmente debí na e retonan manera pandemia, kambio di klima, refugiado i mas tema ku ta imposibel atendé sin un kuadro legal di koperashon ku bo bisiñanan.
Un pabien na e union di Karibe aki ku ta rumbo pa konmemorá su di 50 aña di eksistensia. Ban spera ku nos ta realisá e importansia pa koperá ku nos bisiñanan ku awe, apesar di retonan mas grandi, tin un futuro briyante na dilanti.
Alex Rosaria is from Curaçao. He has a MBA from University of Iowa. He was Member of Parliament, Minister of Economic Affairs, State Secretary of Finance and United Nations Development Programme Officer in Africa and Central America. He is an independent consultant active in Asia and the Pacific.
View all posts by alexdavidrosaria


text:
Category: GASTRONOMIA
P.F. Chang’s a habri su prome restaurant na Aruba
Un marca mundial ta contesta demanda di consumidor pa eleva cushina Asiatico Oranjestad – 13 di december, 2020: P.F. Chang’s, un marca mundial di hopi…
Elements Restaurant Ta Revela Renobacionnan Gastronomico Y Ofertanan Nobo Pa E Escena Trendy Vegano
EAGLE BEACH, Aruba – August 4, 2020 – Bucuti & Tara Beach Resort a probecha di e trankilidad di e ultimo lunanan pa renoba y…
Wine Spectator Ta Reconoce Elements Excellence
Autoridad renombra pa biña ta premia un lista diverso y di calidad halto EAGLE BEACH, Aruba – Juli 3, 2020 – Elements Restaurant ta orguyoso…


text:
E kasnan di bario di Sektor Desaroyo Sosial, Sentro pa Famia i Hubentut i Sentro pa Labor ta perkurá konhuntamente pa e lokètnan, guia, yudansa, entrenamentu i funshonnan di mediashon pa públiko. E kasnan di bario ta perkurá pa un ‘intake’ amplio i ta referí kaminda ta nesesario pa ayudo na Sentro pa Famia i Hubentut i Sentro pa Labor. E kasnan di bario tin tambe un tarea pa desaroyo di bario i ta perkurá pa e ayudo material. E Sentro pa Famia i Hubentut ta dirihí riba prevenshon di problemanan den ambiente emoshonal i sígiko i ta perkurá pa e ayudo nesesario. Alabes e Sentro pa Famia i Hubentut ta enkargá ku akogida, guia i entrenamentu di hobennan i mayornan pa alkansá propio kapasidat. E ta referí na mediashon pa trabou na Sentro pa Trabou. E Sentro pa Trabou ta perkurá pa mediashon pa trabou.
E Kasnan di Bario di Sektor Desaroyo Sosial ta kontribuí na desaroyo kontinuo di hende i ta ofresé sosten i ayudo temporal na diferente manera. Ta brinda servisio segun nesesidat di kliente. I t’ei pa skucha i komprondé e kliente i atendé su petishonnan. Tambe ta intermediá den kasonan di konflikto i ke trata e nesesidatnan i desafionan mas tantu posibel na un manera integral.
E Kasnan di Bario por ofresé e siguiente servisionan:
Numbernan di Kas di Kabrio
+5999 724-5251 kas di bario Punda
+5999 724-5252 kas di bario Brievengat
+5999 724-5253 kas di bario Otrobanda
+5999 724-5254 kas di bario St.Maria


text:
E norma den futbol ta cu ekiponan cu promove for di Division Uno ta haya hopi contratempo den e division mas halto di nos futbol, te cu awo den e di dos siman di campeonato 2018-2019, Brazil Juniors, e benjamin nan di Division Honor, ta desafiando e norma aki.
Den siman 2, e ekipo di ‘pariba di brug’ a enfrenta Estrella den Stadion G.P.Trinidad. Un partido cu a cuminsa manera a spera, un Estrella cu posesion di bala cu bon circulacion y toke di bala. Estrella tabatin mas yegada den e prome parti di e wega, Brazil en cambio a warda patras cu un bon wega di defensa y de bes en cuando a logra hasi contra atakenan bastante efectivo, vooral den e di dos parti di e prome tempo. Estrella tabatin algun yegada den area penal di Brazil, pero hopi di e tironan di peligro tabata di distancia, unda cu e portero di Brazil, e hoben Marvin Irausquin, a sobresali hopi cu bon intervencion y salbadanan pa mantene su porteria limpi.
Estrella ta un ekipo bastante diferente cu anja pasa, nan tin hopi falta di algun hungadonan clave cu no t’ei presente e biaha aki pa diferente rason nan, sea lesion of otro, manera entre otro; “Power” Hassel den medio campo di contencion, David Dubero den defensa, y Phaedrick Baromeo den medio campo ofensivo y atake! Cu hopi hungadonan hoben Estrella ta mas bien un ekipo den transicion, den “rebuilding” mane den palabranan di nan capitan Pancho Croes. Den nos padece toch Estrella a mustra algo di e bon organisacion riba cancha mane campeonato pasa unda nan a logra gana Copa Betico Croes y tambe yega “Play-Off”.
Brazil ta un ekipo hoben cu hopi “spirit”, vigor y velocidad; nan wega a cuminsa demonstra y tuma efecto den e di dos parti di e prome tempo. Na minuut 27 Kenroy Ranger den un penetracion den area penal di Estrella, despues di un contra-golpi descumunal, a wordo tumba den area penal pa un pitaso di penalti; Ranger mes a skop e penalti pa anota e prome gol di wega pa duna Brazil bentaha di 1-0.
Estrella a sigui cu nan wega conservativo, cu bon posesion, pero nan yegadanan no tabata sorprende e bon defensa di Brazil y ora nan a tira di afo, Irausquin tabata bon posiciona pa defende su porteria. Asina tambe e prome tempo a culmina cu Brazil Jrs. ariba den e anotacion.
Den e di dos tempo Estrella a cuminsa cu mas intensidad, e wega a haya un tono mas fisico tambe, unda carchinan di referee a cuminsa sali, tension tambe a crece, ta competencia toch!
Na minuut 47 Estrella ta haya un tiro liber, Pancho Croes ta cobra di distancia cu un tiro fuerte y peligroso pero Brazil ta salba despues cu nan portero Irausquin a interveni oportunamente. Na minuut 51 atrobe un otro accion di Irausquin ta mantene e bentaha minimo di Brazil riba e Naranhadanan di Santa Cruz.
Pero futbol ta stranjo tin biaha y ora bo no probecha otro lo hasie sigur; asina na minuut 64 e estelar hungado di Brazil Jrs. Owen Van Der Wijne a penetra den area penal di Estrella unda el a wordo tumba pa un pitaso di penalti pa referee Eugene Farro. Van Der Wijne mes a cobra e penalti pa duna su ekipo bentaha di 2-0.
Estrella a sigui cu iniciativa, mas awo cu nan tabata atras den e resultado, cu mas tironan riba gol, mas di distancia si, pa Pancho Croes y Anwar Kock entre otro, un bala riba lata, of tambe salba pa Marvin Irausquin, nan a purba pero sin resultado, te cu minuutnan final Estrella tabata forsando y buscando resultado, pero tambe mester remarca cu Brazil a sigui ta peligroso den nan wega di contra-golpi, hasta na final di e wega, por ehempel Ocean Samson cu a drenta di substituto den di dos tempo a hera hasi e wega 3-0 na minuut 90+2, net prome cu e pitaso final.
Un bon wega, limpi, pero tenso te na final, cu bon arbitrahe sin duda. Brazil Jrs. ta mantene invicto cu 4 punto, cu dos “clean sheets”, y ta lider ‘provisional’ di e campeonato cu ainda ta den su etapa di comienso, toch remarkabel pa un ekipo cu a caba di ascende. Estrella ta keda cu un punto, trahando riba nan transicion. Nos “man of the match” tabata e portero hoben di Brazil; Marvin Irausquin pa su bon actuacion bou di e tres palonan, masha pabien!


text:
Obesidat i ekseso di peso
Kiko ta e diferensia den e dosnan aki?
Obesidat ta un malesa kroniko ora ku fet eksesivo montona den e kurpa, anto esei ta motibu pa trese risikonan grandi pa salu. Serka un hende ku ekseso di peso fet eksesivo ku a montona ta un tiki mas menos.
Un di e maneranan pa distingi obesidat for di ekseso di peso por ta por medio di BMI.
BMI ta abreviashon di: Body Mass Index.
BMI ta basa riba e relashon entre bo largura i bo peso. Anto esaki ta wordu kalkula dor di dividi bo peso dor di e kuadrat di bo largura.
Aki nos ta dunabo un ehempel di un hende ku ta: pisa 72 kilo anto tin un largura di 1.68. E ta bira: 58 : 2,82(1.68×1.68)= 20,55. Esaki kiermen ku e persona aki tin un BMI di 29. A base di BMI hendenan por wordu pone den kategorianan ku ta bisabo ki ora bo tin mas of menos chens riba risikonan di salu.
Ku un BMI entre 25,0 i 29,9: ta wordu papia tokante di ekseso di peso
Ku un BMI ariba di 30: ta wordu papia di obesidat
Un par di peliger ora bo tin obesitas ta entre otro:
• Diabetis
• Preshon haltu
• Kolesterol haltu
• Ataka serebral
• Malesanan di kurason
• Keho di skarnirnan
• Piedra di hal
• Fertilidat
• Kalidat di bida


text:
Chef Garcia recientemente a uni su mes na e brigada culinario di e Renaissance Resorts na Oranjestad, unda e lo ta encarga cu su restaurant principal, cual ta un Steakhouse Mericano, y e luga principal pa haya USDA-inspected Certified Angus Beef riba e isla, esta L.G. Smith’s Chop & Steakhouse.
Originalmente di Venezuela cu un orientacion fuerte pa cushinamento Frances y mas despues Spaño, e chef tin como un mision pa introduci sabornan mas atrevido y grandi na e steakhouse preferi na Playa – pensa riba ciboyo, konoflok, biña, specerij fresco y manteca – manera bo ta haya den e Big Oscar Prime Top Sirloin, cu Certified Angus Beef, cubri cu scampi King crab, tiger shrimp, poached lobster y lobster Hollandaise; of e Steakhouse Chop Salad, cu mas di 10 ingrediente delicioso incluyendo applewood smoked bacon y aged cheddar.
E chef a gradua cu honor for di e Scol di Arte Culinario na Venezuela, unda el a wordo elogia pa su diseño, complehidad y presentacion, tambe siguiendo cu su entrenamento como un Sommelier, na e mesun scol. E cos pret, e ta bisa, ta cu el a yega den e cushina despues cu el a caba su estudio na e universidad cu un diploma den Accounting Publico. Despues di a explora algun oportunidad di carera basta laaf, el a dicidi di cambia di rumbo, y transforma su hobby den un carera di bida largo.
“Mi tabata bendiciona,” el a splica, “y por a traha cu algun tremendo chef na Amuse Bistro na Aruba bou di e guia di un doño/chef experiencia, y prome cu esey, na e Hotel Tamanaco Intercontinental, na Venezuela, unda el a ocupa un cantidad di top posicion, educa pa algun di e chefnan mas famoso di Venezuela.”
Entre e promocionnan, Garcia a viaha pa Europa y a sigui desaroya su talentonan na e restaurant di 2 streya di Michelin, Mugaritz, na e restaurant di 3 streya di Michelin, El Celler de Can Roca, y e restaurant di 3 streya di Michelin, Akelare. Tur tres ta establecimentonan renombra na Spaña.
Despues di a perfecciona su talentonan den exterior, el a dicidi di biba na Aruba, disfrutando di e calidad di bida y e serenidad di loke ta bin cu un bida riba e isla.
Garcia ta orguyoso di por raporta cu riba Dia di San Valentin, un dia unda cu no a resta stul den e restaurant, L.G. Smith’s Steak & Chophouse a sirbi steaknan gigantesco di porterhouse pa dos hende, cushina lentamente pa 2 ora, y na ocasion di e restaurant su di 10 aniversario, el a introduci un oferta special y iresistibel di cena, yenando e sala cu bishitantenan, cu e promesa di tremendo cuminda, cumpliendo completamente cu satisfaccion di tur hende presente.
Riba e menu di aniversario, un seleccion di e chef, di cinco prome plato, nuebe plato principal, incluyendo algun plato special manera Certified Angus Beef Prime Top Sirloin Baseball, un corte tierno, hugoso y yen di sabor, Surf & Turf, y un Wellington Vegetariano, ademas di ocho acompañante interesante, y cuater escohencia pa e pasaboca, pa e prijs increibel di $40.-, unda cu e di dos persona ta paga solamente $10.
E oferta, cual ta demasiado bon pa bo perd’e, en berdad ta existi, y bo ta invita pa purb’e den e sala di come moderno y contemporaneo cu ta situa banda di e Crystal Casino, prome cu 12’or di anochi, dia 10 di April, 2014.
Dia di San Valentin y e restaurant su aniversario a marca e prome dos evento di hopi evento planea, incluyendo e re-introduccion di e brunch popular, cual ta planea pa debuta na April, un diadomingo cada luna.
Pa mas den futuro nan a planea un re-lansamento completo di un menu nobo, como tambe e introduccion di cushinamento lento.
Entre esaki, e chef a participa den e evento exitoso di cushinamento competitivo, esta Wema Goes Memphis, unda cu participantenan a cushina y presenta BBQ local, cu tremendo premio. Kelvyn a logra sorprende tur hende cu su receta increibel pa spareribs.
Kelvyn a conta chistosamente cu el a haci cushinamento su carera di bida largo ya cu su mama soltera cu semper tabata trahando, nunca a dun’e cos bon di come, debi na un falta di tempo. E mester a traha pa su mes den e cushina, cual el a haci, y ta sigui haci, na un manera sumamente exitoso.


text:
E ekipo di Vespo RedStars, ayera o sea djadumingu último 15 di sèptèmber 2019, a titulá kampion invikto kategoria U8 di e torneo di futbòl hubenil “FutureCup 2019” na Kòrsou.
Na e torneo aki a partisipá ekiponan di Aruba, Boneiru i Kòrsou.
RedStars a gana tur su weganan di e torneo regular i den final ta gana di e ekipo Stallions ku skor di 4-1 i titulá kampion invikto.
Den e torneo regular tambe RedStars a gana di Stallions ku skor di 2-0.
Outornan di e golnan den e partido final ta Ghelo ku a hinka 2 gol, Jandrick i Jayden a hinka 1 gol kada unu pa duna nan ekipo di Vespo RedStars e título di kampion 2019 di e torneo “FutureCup” na Kòrsou.
Bon trabou di e “coach” nan Rainiger “Payo” Goeloe i Ady Phelipa ku huntu ku e tim a sa di duna tur loke nan tabata por, hungando tremendo futbòl pa titulá kampion invikto.
E delegashon di Vespo RedStars a regresá Boneiru djadumingu den dos buelo den oranan di atardi i anochi.
Pabien na Vespo RedStars ku a titulá kampion invikto di e torneo aki aya na Kòrsou djadumingu último.
Pabien Boneiru.


text:
Entretanto tur loke nos a caba di bisa ta toca e personalidad di hende nos ta ripara tambe cu un hendetaun ser social. Aunque todos los productos todavía son meticulosamente creados y detallados a mano, actualidad se pueden hacer en lotes de 1, a la tiempo con la ayuda de herramientas como un compresor, caladora y lijadora.
Material Information
Body a part of an co-dependent team effort has encouraged assistance and engendered appreciation for the power of collaboration and aim. Throne tabata mustra mashi cansa. Cuando sus empleados observan a los clientes alabar los género que crearon ganan confianza en sí mismos y les hace sentirse orgullosos de su trabajo. Ultimately, she chose to across-the-board her crafts to a a small amount of select art galleries, and added custom-made book covers to her product line.
Cambiar idioma
o cu su helmo a cuminza sali for di e buracu su salbadornan y e broadcast present a dun6 un ovacion tremendo. Paso- bra Credit Accord no ta solamen- te un institucion pa fia placa y nada mas, manera hopi hende den nos comunidad ta pensa ain- da. With the bonus of more discretionary time, Karen has significantly expanded her ancestry and decorative themes, resulting all the rage an engaging array of ability items that incorporate Mexican artistic icons, customs and pop ability, including her Frida Kahlo ancestry, the Virgin of Guadalupe appositely named Extra Virgin ArtMexican Mujeres, Mexico Lindo predominantly couples all the rage traditional costumesMexican celebrities from the wrestling world and early film, lottery card images, Day of the Dead, Hindu deities after that corpulent reproductions from artist Barquero, among others. Pa e herexamen verklaring B, a slaag Gilbert S. Toppenberg, y tampoco burrow e seccion aki taba- canister mas candidate.
Bally cobrar
At last, she chose to wholesale her crafts to a few choice art galleries, and added bespoke book covers to her artefact line. El a bisa tambe cu e fuente di cocaine ta Cuba, mientras cu e opio cu ta drenta Merca ta bini for di Guijarro Comunista. E esfuerzonan pa jega na e di tres minero, Louis Bova, kende a keda atrapa den un otro cueba 5 me- ter mas leu, a hanja dificultad. E Accept U- nion sin tin tur e posibilidad aki y canister como obheto principal di haci esaki, pasobra e problema cost-effective di un persona ta a la vez un problema di education y credit union ta soluciona e pro- blema aki den su raiz.
Tambores
E ser human aki lo ripara cu e ta diferente di tur resto di cos cu ta rondoni, cu e ta para riba su mes pia, cu e por haci loke e mes kier, cu e ta liber, e tin un consenshi, e tin responsabilidad aide loke e mes ta haci. Y como ;persona hende canister derecho riba yudanza di tur hende pa e por advance y alcansa su fin, mien- tras na mes tempu otronan tin derecho y dj'ey ta result e obli- gacion di tur di duna coopera- cion, reconociendo otro persona- nan como sernan cu dignidad propio mescos cu e mes. Necesito adeudar una sensación de retribución. Entretanto cu nan tabata hala Throne ariba e tabata grita: Abrazando por completo las costumbres locales, Karen contrajo los servicios de una partera que no hablaba inglés. Henry L. The USS Pelelui visits our bay.
Despues por mira e trahadornan haciendo tur esfuerzo pa tende e mineronan atrapd mediante un buracu di comunicacion. Despues di esey nan a introduce cu e pre- cision absolute un boquilla di staal ,! More able manufacturing processes and better basic materials that have proven easier to work with have add enhanced the production cycle, campeón well as the quality of the end product. Si nos kier pa hende desaroya, aide e bira mis hende, anto lo mester haciele crece y bira mas indepen. Durante nan viaha Pa e superficie nan tabata canta nan alegria burrow e telefoonnan.
168 : 169 : 170 : 171 : 172 : 173 : 174 : 175 : 176 : 177 : 178
Comment :
zdeso > 03.07.2018 : 03:44
¡Se buscan al primer goleador en Lisboa!


text:
ORANJESTAD,Aruba
Pa e aña aki un bez mas e celebracion lo ta grandi pa asina duna honor y respet na memoria di nos Libertador G.F. Betico Croes. Gobierno di Aruba pa medio di Minister di Cultura hunto cu Comision Celebracion Dianan Nacional lo organisa dia 24 di di januari e Manifestacion Cultural parti anochi cu e discurso di Minister di Cultura y tambe caminda pa prome biaha lo bay tin un concierto di Grupo di Betico pa e publico presente, caminda lo tin un orkesta forma pa integrantenan di Grupo di Betico y mas musiconan profesional. Pa dia 25 di januari lo tin e Acto Protocolar parti mainta cu discurso di Prome Minister di Aruba y presentacion di coro di nos muchanan. Pa e anochi cultural aki lo bay tin tentnan di cuminda, artesania y boca dushi. Tur esnan interesa pa bin na remarke pa un tent por tuma contacto cu Departamento di Cultura na telefoon 582-2185 na ora di trabao y puntra pa Marlene Lampe of Esmara Martis. Pa club y organisacionnan cu lo organisa un evento relaciona cu Dia di Betico, nan por haci un peticion pa un aporte financiero na Departamento di Cultura di Aruba na nomber di Comision Celebracion Dianan Nacional. Den e siman nos dilanti lo duna mas informacion riba e celebracionnan programa.


text:
Skòp di koko
“Mi a haña e koko aki kantu di awa. Mi tabatin n’é pa años sin sa kiko pa hasi kun’é. Mi tabata fasiná pa e pida ku ta sali afó ku e tin. Mi a ten’é anto mi a traha un skòp kun’é. Es desir, mi ta us’é manera un skòp. Ku tempu el a bira un kos di prònk. Awendia tur kaminda ku mi mira koko, mi ta buska pa wak si nan tin rais.”
“Lo bo kere ku palu di koko ta original di Kòrsou i karibe pero esey no ta e kaso. Probablemente kolonisadornan Spañó a introdusí nan na e region den e prome mitar di siglo 16 i nan a yega Kòrsou pa medio di naufragio. Kultivo komersial nunka a lanta kabes na Korsou pa motibu di e rekesitonan pa duna e mata awa. Nos tin un espesie di palma ku ta nativo riba e isla: e ikóniko palma Sabal (òf Kabana manera e ta konosí lokalmente). Por hañ’é solamente den e parti sùitwèst di parke Kristòf.”


text:
A amplia e banko di dato di salú online di Volksgezondheid Instituut Curaçao (VIC) ku dato riba nuebe tema mas. E temanan akí ta kanser, kanser na pulmon, prevenshon, leshon, komportashon seksual riesgoso, kanser na tripa diki, kousa di morto, mortalidat infantil i depreshon. Ta analisá e informashon- i sifranan di mas resien pa kada tema. E informashon riba tur e temanan ta disponibel na dos idioma: papiamentu i hulandes.
De Online Gezondheidsdatabank Is Uitgebreid Met Data Van 9 Nieuwe Onderwerpen.


text:
ORANJESTAD – E persona femenino cu a fayece diaranson marduga a consecuencia di coronavirus, tabatin otro complicacion tambe aunke no ta conoci ainda kico exacto e complicacionan aki tabata. Asina minister di Salud Dangui Oduber a confirma pa noticiacla.com durante e briefing di diaranson merdia. Mas prome minister presidente Evelyn Wever a bisa tambe cu ta investigando e caso pa wak kico exactamente complicacion tabata. Pa loke ta e pregunta, Oduber a sigiu contesta e pregunta di e portal aki, cu e persona cu a fayece tabatin 15 dia hospitalisa, pero no tabata den cuido intensivo. Pa loke ta e complicacionan, no por a bisa ainda kico exacto e complicacionan tabata cu a pone cu e persona lamentablemente a fayece.
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.


text:
E PROMÉ EDISHON DI ‘GIRLS MEET SOCCER 2022’ TABATA UN ÉKSITO!
E PROMÉ EDISHON DI ‘GIRLS MEET SOCCER 2022’ TABATA UN ÉKSITO!
Djadumingu 16 òktober último FFK a organisá e promé edishon di ‘Girls meet Soccer 2022’.
E aktividat aki a tuma lugá den Stadion Rignaal ‘Jean’ Francisca di 4’or di atardi pa 8’or di anochi. Riba e dia aki alredor di 30 damita a partisipá na e evento aki i a sera konosí mas di aserka ku futbòl femenino. Nan a haña e oportunidat pa praktiká ku bala i a hasi diferente ehersisio ku a keda duná pa Heinrich Roojer i Sterre Noordhoek.
E 10 klupnan ku ta partisipá den nos Kampionato Femenino tambe ta tei presente pa duna informashon na tur mayor i e damitanan ku a asistí. Tur ku tabata deseá di forma parti di un ekipo por a inskribí serka un di e ekiponan p’asina forma parti di nos kampionato.
Aparte di esaki, e hungadónan áktivo den Kampionato Femenino kategoria U-15 ta tin algun enkuentro komo parti di un torneo di ‘warm-up’ ku Komishon Femenino a organisá pa kuminsá prepará pa e inisio di Kampionato Femenino 2022-2023. Despues di e partidonan di U-15 i e evento di ‘Girls meet Soccer 2022’, e entrenadónan di e ekiponan femenino ta tin un partido amistoso kontra otro pa mustra un i tur kiko nan tin aden.
E meta di e ‘Girls Meet Soccer 2022’ tabata pa hasi futbòl mas atraktivo i hisa e interes serka nos damanan pa despues nan djòin un ekipo femenino i yuda engrandesé futbòl femenino aki na Kòrsou. FFK por mira bèk riba un atardi bai kue anochi eksitoso kaminda nos damanan por a konosé mas di futbòl, forma parti di un ekipo i asina kompetí den nos Kampionato Femenino.
FFK i Komishon Femenino ta gradisí tur ku a asistí i por spera riba e di 2 edishon di Girls Meet Soccer ku lo ta aun mas grandi.
19 òktober 2022


text:
“Laga tur loke ta spera mi ta bunita
Laga tur locual cu mi encontra na caminda ta bunita
Laga tur locual cu mi laga atras ta bunita y
Laga esakinan termina den buniteza”
Cu inmenso tristeza na nos curason, nos ta anuncia fayecimento di nos tata, nos abuelo, nos bisabuelo, nos ruman y nos omo stima
Bernardo Flanegin
Mihor conoci como: “Papa Ben” of “Ben”
*08-11-1942 – †25-02-2020
Oportunidad pa condolencia: Royal Funeral Home, diamars 3 di maart 2020 di 7’or pa 9’or di anochi.
Ta invita pa e acto di entiero cu lo tuma lugar diaranson 4 di maart 2020 di 2’or pa 4;or di atardi na misa Inmaculada Concepcion, despues saliendo pa Santana catolico Santa Maria na Sta Cruz


text:
Hypocrisy: the practice of claiming to have moral standards or beliefs to which one’s own behavior does not conform; pretense.
Si no ta paso ta trata di algo hopi serio lo mi a hari. Awor aki solamente mi por sagudi cabes y pidi pueblo votador un cos. Informa bo mes y refresca bo memoria pa sa ken ta ken den politica. Y cua partido ta nobo.
No ta paso cu politiconan a laga nan partido y bai forma hunto un otro partido e partido ey ta nobo. No ta otro nomber of otro color ta defini si un partido ta nobo. Ta un forma diferente di hiba politica y introduccion di pensamentonan nobo, cu no ta conforme e politica tradicional, ta haci cu por bisa cu un partido ta nobo.
No ta imposibel pa un persona cu a ripara na caminda cu su pensamento politico ta robes, pa dicidi di cambia y adapta su ideanan. No, paso tur hende ta haya e beneficio di duda. Sinembargo, tin varios hecho a base di cua pueblo por husga pa su mes.
- E cantidad di placa hinca den e campaña electoral di e partido:
pa paga borchi, bandera, sticker, jingles, spotsnan y air time na radio y tv, salario na candidatonan, contractnan costoso di publicidad etc. etc.;
- E falta di transparencia di unda e tantisimo placa ta bin, pasobra tur hende sa cu ni cu bo organisa tur dia bendemento di bbq etc. e no ta trece miles y miles y hasta miyones di florin den caha di partido;
- E mentalidad di ataca hende na nivel personal, e arogancia adkiri dor cu ya caba a fungi como minister, parlamentario y/of coordinador cu de paso tur ta complice den creacion di e debe miyonario y den e corupcion gubernamental;
- E falta di ideanan propio y di no para pa derechonan humano. Principalmente e derecho di cada persona pa dicidi kico e ta hinca den su curpa sin cu e ta wordo considera un criminal. Cu si ta di acuerdo, cu e idea tradicional cu dokternan por hinca droganan kimico pisa den un persona su curpa sin cu e persona a duna su concentimento y cu tin mas chens di mata cu cura. Cu ta contra cannabis recreacional y no contra alcohol cu ta un droga totalmente recreacional y destructivo tambe. Y cu kier sigui mira con usuarionan di cannabis ta sigui wordo criminalisa y perde nan posibilidad di estudio y trabow;
- E falta di sinceridad pa tuma regulacion di cannabis na serio cu hustamente ta cumbini e pueblo pasobra e uso (ya existente) ta wordo mara na reglanan estricto di: edad, calidad, conocimento, control etc. Cu sa cu no ta un free-for-all ta bai tin y cu toch ta gaña pueblo lo contrario;
- Cu ta compronde masha bon mes cu ken cu usa e idea di partido ReD di regula/legalisa cannabis ta un follower y no un leader. Y tin cu hasta ta papia di duna monopolio riba cannabis medicinal na compinchi politico. Sin ta paso nan tin miedo di perde voto den e eleccion aki ya nan lo a anunci’e. Y ken sa cuanto ideanan mas di ReD nan lo sigui tuma over como followers.
Tur e puntonan menciona aki riba ta identifica partidonan tradicional cu no ta partido nobo.